hotchpotch/miracl-hf-unified huggingface dataset:
উইলিয়াম গান
উইলিয়াম বিলি গান (; জন্ম: ৪ ডিসেম্বর, ১৮৫৮ - মৃত্যু: ২৯ জানুয়ারি, ১৯২১) নটিংহামের সেন্ট অ্যান্স এলাকায় জন্মগ্রহণকারী প্রথিতযশা ইংরেজ ক্রীড়াবিদ ছিলেন। ক্রিকেট এবং ফুটবল - উভয় ধরনের ক্রীড়াতেই ইংল্যান্ডের পক্ষে আন্তর্জাতিক পর্যায়ে অংশগ্রহণ করেছেন বিলি গান। ১৮৮০ থেকে ১৯০৪ সাল পর্যন্ত প্রথম-শ্রেণীর ক্রিকেটে নটিংহ্যামশায়ারের পক্ষে পেশাদারী পর্যায়ে অংশগ্রহণ করেছেন। দলে তিনি মূলতঃ ডানহাতি ব্যাটসম্যান ছিলেন। এছাড়াও, আন্ডারআর্ম রাইট-আর্ম স্লো বোলিং করতেন। ফুটবল খেলায় নটস কাউন্টি ও নটিংহাম ফরেস্ট - উভয় দলের পক্ষে সৌখিন পর্যায়ে অংশ নেন। ইংল্যান্ডের পক্ষে দুইটি খেলায় অংশগ্রহণ করেছেন। ১৮৮৪ সালের ব্রিটিশ হোম চ্যাম্পিয়নশিপ প্রতিযোগিতার উদ্বোধনী আসরে অংশ নিয়ে একটি গোল করেছিলেন তিনি।
নটিংহামের সেন্ট অ্যান্স এলাকায় জন্মগ্রহণকারী গান মূলতঃ ডানহাতে অভিজ্ঞ ব্যাটসম্যান ছিলেন। এছাড়াও, স্লো আন্ডারআর্ম বোলিং মাঝে-মধ্যে করতেন। আউটফিল্ডার হিসেবেও নিখুঁত থ্রোয়িং করতে পারতেন। ১৮৮৯ সালে সর্বাপেক্ষা সফলতম মৌসুম কাঁটে তাঁর। ফলশ্রুতিতে উইজডেন কর্তৃক বর্ষসেরা ক্রিকেটার মনোনীত হন। ১৮৮৬-৮৭ মৌসুমে নটিংহামশায়ারের দলীয় সঙ্গী আলফ্রেড শ ও আর্থার শ্রিউসবারির সাথে তিনিও অস্ট্রেলিয়া সফরের জন্য ইংল্যান্ড দলের সদস্যরূপে অন্তর্ভূক্ত হন। তাঁর অন্তর্ভূক্তির বিষয়ে উইজডেন মন্তব্য করে যে, আমরা মনে করি যে, ছয় ফুট আড়াই ইঞ্চি উচ্চতার অধিকারী অন্য কোন ব্যাটসম্যান অধিকতর দক্ষতা ও সঠিক ক্রীড়াশৈলীতে নেই। ব্যাটসম্যান হিসেবে খ্যাতির তুঙ্গে অবস্থানের পূর্বেই দেশের অন্যতম সেরা ফিল্ডারের মর্যাদা পান তিনি। তবে তাঁর সময়কালীন লং ফিল্ড ও থার্ডম্যান অঞ্চলে ফিল্ডিংয়ে তেমন সফলতা পাননি। একাদশ দলের পক্ষে ২১.৮ ও সকল খেলায় ২০.৭ গড়ে রান তুলেন।
দীর্ঘ দূরত্বে থ্রো মারতে বেশ পারদর্শী ছিলেন তিনি। তাঁর ফুটবল জীবন সম্পর্কে উইজডেন মন্তব্য করে যে, দেশের ফুটবল অঙ্গনে বেশ কয়েকবছর তিনি অন্যতম সেরা ফরোয়ার্ড ছিলেন। কিন্তু এ ক্রীড়া ছেড়ে দিয়ে পুরোপুরি ক্রিকেটের দিকে মনোনিবেশ ঘটিয়েছেন।
১৮৮৫ সালে ক্রীড়া সরঞ্জামাদি বিক্রয়কারী প্রতিষ্ঠান গান এন্ড মুর প্রতিষ্ঠা করেন। এছাড়াও প্রথম সাবেক পেশাদার ক্রিকেটার হিসেবে কাউন্টি ক্লাব কমিটির সদস্য হন।
তাঁর নাতিদ্বয় জর্জ ও জন গান উভয়েই ইংল্যান্ডের পক্ষ টেস্ট ক্রিকেটে প্রতিনিধিত্ব করেছেন। ২৯ জানুয়ারি, ১৯২১ তারিখে নটিংহামের স্ট্যান্ডার্ড হিল এলাকায় ৬২ বছর বয়সে তাঁর দেহাবসান ঘটে।
পদ্মা সেতু ঘুষ কেলেঙ্কারি
পদ্মা সেতু কেলেঙ্কারি তে জানা যায় যে সেতু নির্মাণ কোম্পানির এসএনসি-লাভালিনের কাছ থেকে বিপুল পরিমাণ অর্থের জন্য নির্মাণ চুক্তির বিনিময়ে অর্থের দাবি জানায় যাদের অনেকে বাংলাদেশের আওয়ামী লীগের সরকারের সাথে জড়িত ছিল। অভিযোগের ফলস্বরূপ, বিশ্বব্যাংক দুর্নীতির বিষয়গুলির উদ্ধৃতি দিয়ে বাংলাদেশের বৃহত্তম সেতু নির্মাণের জন্য একটি প্রকল্প থেকে বেরিয়ে এসেছিল, পদ্মা নদীর উপর ৬ কিলোমিটার দীর্ঘ (চার মাইল) সড়ক-রেল সেতুর জন্য $ ১.২ বিলিয়ন (৭৬৪ মিলিয়ন পাউন্ড) ঋণ বাতিল করেছে । তবে আদালতে দুর্নীতির অভিযোগগুলি প্রমাণিত হয় নি। কানাডীয় আদালত সংশ্লিষ্ট মামলাটি খারিজ করে দেয়। 
বিশ্বব্যাংক পদ্মা সেতুর সাথে দুর্নীতির অভিযোগের বিষয়ে বিস্তারিত বিবৃতি প্রকাশ করেছে এবং প্রকল্পটির অর্থায়ন প্রত্যাহার করে নেয়। তারা তাদের অবস্থান এবং কার্যক্রমকে আরও ভালভাবে ব্যাখ্যা করার জন্য একটি "প্রায়শই জিজ্ঞাসিত প্রশ্নাবলী" (FAQ) প্রকাশ করেছে।
বিশ্বব্যাংক অভিযোগ করে যে এই প্রকল্পে একটি উচ্চ পর্যায়ের দুর্নীতির জন্য পরিকল্পিত একটি 'ষড়যন্ত্র' ছিল:"'বিশ্বব্যাংকের বিশ্বাসযোগ্য প্রমাণটি বিভিন্ন সূত্র দ্বারা প্রমাণিত হয়েছে যা পদ্মা বহুমুখী সেতুর প্রকল্পে বাংলাদেশের সরকারি কর্মকর্তা, এসএনসি লাভালিন নির্বাহী ও বেসরকারি ব্যক্তিদের মধ্যে উচ্চ স্তরের দুর্নীতির ষড়যন্ত্রের কথা উল্লেখ করেছে"
তারা দুর্নীতির প্রমান বাংলাদেশি সরকারকে প্রদান করেছে এবং বলেছে যে যদি কোনও পদক্ষেপ না নেওয়া হয় তবে তারা ঋণের ব্যবস্থা করতে পারে না:" বিকল্প টপদ্ধতির সাথে এগিয়ে যাওয়ার জন্য প্রস্তুত হওয়ার জন্য, আমরা নিম্নলিখিত পদক্ষেপগুলি চেয়েছিলাম: (i) দুর্নীতির পরিকল্পনায় জড়িত সন্দেহভাজন সরকারী কর্মচারীদের চাকরি থেকে অব্যাহতি না হওয়া পর্যন্ত সর্বজনীন কর্মকর্তাদেরকে স্থানান্তর; (Ii) তদন্ত পরিচালনার জন্য দুদকের মধ্যে একটি বিশেষ তদন্ত দল নিয়োগ করা এবং (iii) বিশ্বব্যাংক কর্তৃক বিশ্বব্যাপী নিযুক্ত একজন প্যানেলের সকল তদন্তকারী সংস্থার পূর্ণ এবং পর্যাপ্ত প্রবেশাধিকার প্রদানের জন্য সম্মত হন যাতে প্যানেলটি প্রদান করতে পারে। তদন্তের অগ্রগতি, পর্যাপ্ততা এবং ন্যায়নীতির উপর ঋণদাতাদের নির্দেশনা। আমরা সরকার এবং দুদকের সঙ্গে ব্যাপকভাবে কাজ করেছি যাতে নিশ্চিত হওয়া যায় যে সকল পদক্ষেপ বাংলাদেশি আইন ও পদ্ধতির সাথে সম্পূর্ণভাবে সংযুক্ত হয়েছে "
তারা বলেছে যে তারা তাদের কাছ থেকে ব্যাখ্যা চাওয়া বাংলাদেশ সরকারের একটি প্রতিনিধিদল পাঠিয়েছে কিন্তু বাংলাদেশী পক্ষের ব্যাখ্যাটি সন্তোষজনক ছিল না: "আমরা ব্যাংকের অবস্থান ব্যাখ্যা করতে এবং সরকারের প্রতিক্রিয়া প্রাপ্তির জন্য ঢাকায় একটি উচ্চ পর্যায়ের দল পাঠিয়েছি। প্রতিক্রিয়া অসন্তোষজনক হয়েছে।"
বাংলাদেশের কারিগরি প্রশিক্ষণ কেন্দ্রের তালিকা
কারিগরি প্রশিক্ষণ কেন্দ্র () সংক্ষেপে টিটিসি একটি কারিগরি শিক্ষা প্রতিষ্ঠান, যেখানে বহুমুখী বাস্তব ও কর্মমুখী শিক্ষা প্রদান করা হয়ে থাকে। বাংলাদেশ 'শ্রম ও কর্মসংস্থান মন্ত্রণালয় এবং জনশক্তি, কর্মসংস্থান ও প্রশিক্ষণ ব্যুরোর অধীন বর্তমানে দেশে ৩৮টি কারিগরি প্রশিক্ষণ কেন্দ্রে শিক্ষা কার্যক্রম পরিচালিত হচ্ছে। ২০১০ সালে প্রধানমন্ত্রী শেখ হাসিনা আরও ৩৫টি জেলায় কারিগরি প্রশিক্ষণ কেন্দ্র ও মেরিন ইনস্টিটিউট স্থাপনের উদ্যোগ নেন। বর্তমানে বাংলাদেশের ৬২ টি জেলায় ৬৮টি কারিগরি প্রশিক্ষণ কেন্দ্র ও মেরিন ইনস্টিটিউট রয়েছে। বাংলাদেশ কারিগরি শিক্ষা বোর্ড এর অধীনে পরিচালিত হয় এখানে এসএসসি (ভোকেশনাল) ও বিভিন্ন সময় মেয়াদী কারিগরি প্রশিক্ষণ কার্যক্রম পরিচালিত হয়।
আবদুল ওহাব
আবদুল ওহাব (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আবদুল ওহাবের জন্ম কুমিল্লা জেলার বুড়িচং উপজেলার বাকশীমূল ইউনিয়নের শ্রীমন্তপুর গ্রামে। তাঁর বাবার নাম হায়দার আলী এবং মায়ের নাম চাঁন বানু। তাঁর স্ত্রীর নাম রৌশনআরা বেগম। তাঁদের দুই ছেলে ও পাঁচ মেয়ে।
পাকিস্তান সেনাবাহিনীতে চাকরি করতেন আবদুল ওহাব। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। মুক্তিযুদ্ধ শুরু হলে যুদ্ধে যোগ দেন। পরে পুনর্গঠিত হয়ে যুদ্ধ করেন ৩ নম্বর সেক্টরের অধীন নরসিংদী ও কলকলিয়া সাব-সেক্টরে। গেরিলাযুদ্ধের পাশাপাশি সরাসরি যুদ্ধও করেন। নরসিংদীর বেলাবতে একটি গেরিলা অপারেশনে তিনি যথেষ্ট রণনৈপুণ্য প্রদর্শন করেন।
১৯৭১ সালের ২১ জুন হবিগঞ্জ জেলার মাধবপুর উপজেলার অন্তর্গত হরষপুরের তেলিয়াপাড়া পাকিস্তানি সেনাবাহিনী দখল করার পর পার্শ্ববর্তী মনতলা কমপ্লেক্সটি মুক্তিবাহিনীর জন্য গুরুত্বপূর্ণ স্থানে পরিণত হয়। কমপ্লেক্সের উত্তরে মনতলা রেলস্টেশন। এর দক্ষিণে হরষপুর রেলস্টেশন। পূর্বে ভারতের ত্রিপুরা রাজ্যের সীমান্ত। তেলিয়াপাড়ার যুদ্ধে মুক্তিবাহিনীর ব্যাপক ক্ষয়ক্ষতি হয়। এরপর নিয়মিত মুক্তিবাহিনীর তিনটি কোম্পানি মনতলায় বিভিন্ন স্থানে অবস্থান নেয়। হেলাল মোর্শেদ খানের (বীর বিক্রম) নেতৃত্বে একটি কোম্পানি অবস্থানে ছিল হরষপুরে। মুক্তিবাহিনীর এই দলে ছিলেন আবদুল ওহাব। ১৫ জুন থেকে পাকিস্তান সেনাবাহিনী মনতলা এলাকায় আক্রমণ শুরু করে। পাঁচ দিন একটানা সেখানে যুদ্ধ চলে। ২০ জুন পাকিস্তান সেনাবাহিনীর অগ্রবর্তী দল মুক্তিবাহিনীর একদম সামনে অবস্থান নেয়। হেলিকপ্টারের সাহায্যে তারা মুক্তিযোদ্ধাদের অবস্থানগুলো নির্ণয় করে। এরপর মুকুন্দপুর, অর্থাৎ দক্ষিণ-পশ্চিম দিক থেকে পাকিস্তান সেনাবাহিনীর বিরাট একটি দল আবদুল ওহাবদের অবস্থানে প্রচণ্ড আক্রমণ শুরু করে। একই সঙ্গে চান্দুরার দিক থেকেও পাকিস্তানিরা তাঁদের আক্রমণ করে। কিছুক্ষণ পর পাকিস্তান সেনাবাহিনী হেলিকপ্টারের সাহায্যে আবদুল ওহাবদের অবস্থানের পেছনে ছত্রীসেনা নামায়। তখন তাঁরা পাকিস্তান সেনাবাহিনীর ঘেরাওয়ে পড়ে যান। জীবন-মৃত্যুর সন্ধিক্ষণে ভীত না হয়ে আবদুল ওহাব ও তাঁর সহযোদ্ধারা হেলাল মোর্শেদ খানের নেতৃত্বে সাহসিকতার সঙ্গে যুদ্ধ করেন। আবদুল ওহাবসহ একদল মুক্তিযোদ্ধা প্রতিরক্ষা অবস্থানে। পাকিস্তান সেনাবাহিনী আক্রমণ করল। তাঁরা পাকিস্তানি আক্রমণ প্রতিরোধ করতে থাকলেন। একটু পর পাকিস্তানিরা তাঁদের পেছনে হেলিকপ্টার থেকে ছত্রীসেনা নামাল। পাকিস্তানি আক্রমণ প্রত্যাশিতই ছিল। কিন্তু হেলিকপ্টার থেকে পেছনে ছত্রীসেনা নামায় মুক্তিযোদ্ধারা বেশ নাজুক অবস্থায় পড়ে গেলেন। পাকিস্তানিরা তাঁদের চারদিক থেকে ঘেরাও করে ফেলল। অবরোধ থেকে বের হওয়ার জন্য মুক্তিযোদ্ধারা সাহসিকতার সঙ্গে মুখোমুখি লড়াই করতে থাকলেন।
পরে কে এম সফিউল্লাহর (বীর উত্তম)নির্দেশে মুক্তিবাহিনীর অপর একটি দল পাকিস্তানিদের পাল্টা আক্রমণ করে। এতে পাকিস্তানি সেনারা হতবিহ্বল হয়ে পড়ে এবং পিছু হটে যায়। ওহাবের সহযোদ্ধা দৌলা মিয়া ছিলেন তাঁদের এলএমজি ম্যান। সেদিন তিনি দুঃসাহসিকতার সঙ্গে তাঁর এলএমজি দিয়ে পাকিস্তানিদের অগ্রযাত্রা ঠেকিয়ে রাখেন। একপর্যায়ে তিনি গুরুতর আহত হন। তাঁর সঙ্গে থাকা সহযোদ্ধারা মৃত ভেবে তাঁকে সেখানে রেখেই চলে গিয়েছিলেন। পরে তাঁকে ওহাব উদ্ধার করে নিয়ে আসেন।
আবদুল ওহাব (দ্ব্যর্থতা নিরসন)
আবদুল ওহাব নামটি নিম্নের ব্যক্তিবর্গকে নির্দেশ করতে পারেঃ
ইন ইউটেরো
In utero হচ্ছে একটি ল্যাটিন শব্দ(term), যার ভাবগত অর্থ হচ্ছে "জরায়ুর অভ্যন্তরে। জীববিজ্ঞানের ভাষায় এই শব্দটিকে (phrase) বর্ণনা করা হয় ভ্রুণ অথবা ফিটাস হিসাবে। সাধারণ ভাবে, একে জন্ম হয় নি; এমন সন্তান হিসাবে সুচিত করা হয়।
হিন্দি প্রচার অভিযান বন্ধকরণ
ভারতীয় জনগন ১২২ টি প্রধান ভাষা এবং ১৫৯৯ টি অন্যান্য ভাষায় কথা বলে।কেন্দ্রীয় সরকারের সরকারী ভাষাগুলি দেবনাগরী লিপির হিন্দি এবং ইংরেজী।ভারতীয় সংবিধানের ৮ তম শাখায় তালিকাভুক্ত ২২ টি ভাষায় তালিকাভুক্ত করা হয়েছে এবং তাদেরকে স্বীকৃত এবং উৎসাহ প্রদান করা হয়েছে।ভারত সরকার তামিল, সংস্কৃত, কন্নড়, তেলেগু, মালয়ালাম এবং ওড়িয়াতে "ধ্রুপদী ভাষা"'-এর স্বকৃতি প্রদান করে। ২০০৬ সালে, ১৪ ই সেপ্টেম্বর ব্যাঙ্গালোরতে "হিন্দী দিবস সম্মেলন" অনুষ্ঠিত হয়, যা ভারতীয় কেন্দ্রীয় সরকারী সংস্থায় হিন্দী দিবস হিসাবে পালিত হয়।সম্মেলনের লক্ষ্য ছিল কন্নড় জাতি ও কেন্দ্রীয় সরকারের রাজভাষা নীতির দ্বারা হিন্দীকে প্রচারের জন্য পরিকল্পনা নিয়ে আলোচনা।
৬৯ তম ভারতের স্বাধীনতা দিবসে, নরেন্দ্র মোদি হিন্দীতে তার প্রধানমন্ত্রী হিসাবে বক্তব্য প্রদান করেন।ফলে এই আন্দোলনটি শুরু হয় টুইটারে ধীর গতিতে , যা বেঙ্গালুরুর বেঙ্গলুর এবং চেন্নাই সহ দক্ষিণ ভারতে কয়েকটি শহরে ।সরকারী বিজ্ঞাপন এবং ওয়েবসাইটগুলি অ-হিন্দি ভাষাভাষী রাজ্যগুলিতে হিন্দি ব্যবহার করে অনলাইন কর্মীদের চিহ্নিত করা হয়েছিল। ২৩ আগস্ট ২০১৩ তারিখে হ্যাশট্যাগ "# স্টপ হিন্দি ইমপ্রেশন" জাতীয়ভাবে চালু হয়েছে। ব্যাঙ্গালুরুতে, নাম্মা মেট্রো রেল হিন্দির ব্যবহার নিয়ে প্রশ্ন উঠেছে।
টুইটারের কার্যকলাপ অ-হিন্দি ভাষাভাষীদের মুখোমুখি বিষয় নিয়ে বিতর্ক শুরু করেছে। পূর্বে, বেঙ্গালুরু মেট্রো স্টেশনগুলির মধ্যে এবং ট্রেনের ভিতরে ইংরেজিতে এবং হিন্দিতে ঘোষণা করা হয়েছিল।, বেঙ্গলুরু মেট্রো রেল কর্পোরেশন লিমিটেড (বিএমআরসিএল) কন্নড়ের আরও ঘোষণা করতে শুরু করে এবং হিন্দি ঘোষণাগুলি হ্রাস করা হয়। প্রচারণা সংবাদ মাধ্যম এবং অ-হিন্দি ওয়েবসাইটগুলির আওতায় ছিল।এটি দক্ষিণ, পূর্ব ও পশ্চিম ভারতের বড় শহরগুলি থেকে সমর্থন পেয়েছে, বেঙ্গালুরু, চেন্নাই, মাইসুরু, কলকাতা এবং মুম্বাই থেকে।
১৩ ই সেপ্টেম্বর, ২০১৩ তারিখে "ভারতের ভাষা নীতি সমতা প্রচার করতে হবে" উপর রবীন্দ্র কালক্ষেত আর্ট গ্যালারীতে একটি ছবি প্রদর্শনী অনুষ্ঠিত হয়।
ফিল্মফেয়ার শ্রেষ্ঠ অভিনেতা সমালোচক পুরস্কার
ফিল্মফেয়ার শ্রেষ্ঠ অভিনেতা সমালোচক পুরস্কার হল ভারতের চলচ্চিত্রের অভিনেতাদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। পূর্বে এই পুরস্কার ফিল্মফেয়ার শ্রেষ্ঠ অভিনয় সমালোচক পুরস্কার হিসেবে অভিনেতা বা অভিনেত্রীদের দেওয়া হত। পরে ১৯৯৮ সাল থেকে এই পুরস্কারকে অভিনেতা ও অভিনেত্রীদের জন্য আলাদা দুটি পুরস্কার প্রদান শুরু করে।
অমিতাভ বচ্চন ২০০২, ২০০৬, ২০১৬ সালে এবং মনোজ বাজপেয়ী ১৯৯৯, ২০০০, ও ২০১৭ সালে সর্বাধিক তিনবার এই পুরস্কার লাভ করেন। শাহরুখ খান ১৯৯৪ ও ২০০১ সালে এবং রনবীর কাপুর ২০১০ ও ২০১২ সালে দুইবার এই পুরস্কার লাভ করেন। ২০১৭ সালে প্রথমবারের মত যৌথভাবে এই পুরস্কার লাভ করেন মনোজ বাজপেয়ী ও শহীদ কাপুর।
বাংলাদেশের সূফীদের তালিকা
বাংলাদেশ অসংখ্য অলি আউলিয়া, সুফিদের আগমন ঘটেছে তাদের মাঝে অন্যতম হচ্ছেন
72. শাহসুফি হযরত সৈয্যদ আবু শাহ (রঃ), রাউজন,কদলপুর।
চার্লস জিমেলিন
চার্লস জিমেলিন (ইংরেজি: Charles Gmelin) (২৮ মে, ১৮৭২ - ১২ অক্টোবর, ১৯৫০) সম্পূর্ণ নাম চার্লস হেনরি স্টুয়ার্ট জিমেলিন, একজন ব্রিটিশ দৌড়বীর এথলিট যিনি ১৮৯৬ সালে অ্যাথেন্সের প্রথম আধুনিক অলিম্পিক গেমসে গ্রেট ব্রিটেনের হয়ে সর্বপ্রথম পদক জেতার কৃতিত্ব অর্জন করেন।
চার্লস জিমেলিন ব্রিটিশ ভারতের নদিয়া জেলার কৃষ্ণনগর শহরে জন্মগ্রহণ করেন। তার পিতা ছিলেন খৃষ্টান মিশনারী। ধর্মপ্রচারের উদ্দেশ্যে কৃষ্ণনগরে থাকতেন। জিমেলিনের শৈশব কাটে কৃষ্ণনগরে। তিনি প্রাথমিক পড়াশোনা শেষ করে ইংল্যান্ড চলে যান। অক্সফোর্ডের ম্যাগডালেন কলেজ স্কুল ও অক্সফোর্ড বিশ্ববিদ্যালয়ের কেলবে কলেজে পড়াশোনা করেন। স্নাতক হওয়ার পর ফ্রেশফিল্ড বিদ্যালয়ে প্রধান শিক্ষকতার কাজ নেন। ১৯০৪ সালে বেডফোর্ডশায়ারে হেস্টার রয়ড কে বিবাহ করেছিলেন তিনি।
তিনি একজন দক্ষ ক্রীড়াবিদ ছিলেন। অক্সফোর্ডশায়ারের হয়ে ক্রিকেট ও ফুটবল দুই দলেরই প্রতিনিধিত্ব করেছেন। ১৮৯৫ থেকে ১৯০৬ সালে তিনি মাইনর কাউন্টি চ্যাম্পিয়নশিপে ক্রিকেট দলের প্রতিনিধিত্ব করেন। ১৮৯৬ সালের প্রথম আধুনিক অলিম্পিকে এথেন্সে যোগদান করেছিলেন। গ্রেট ব্রিটেনের ইতিহাসে তিনিই প্রথম অ্যাথলিট যিনি অলিম্পিকের ১০০ মিটারে নেমেছিলেন ও প্রথম পদকপ্রাপ্ত অলিম্পিয়ান হন। ১০০ মিটারে হিটে তৃতীয় হয়েছিলেন, ফাইনালে ওঠেননি কিন্তু ৪০০ মিটার দৌড় ৫৫.৬ সেকেন্ডে সম্পন্ন করে ব্রোঞ্জ পদক জেতেন চার্লস জিমেলিন।
১৯৫০ সালের ১২ অক্টোবর অক্সফোর্ডের ক্রওলে রোড হাসপাতালে ৭৮ বছর বয়েসে তার মৃত্যু হয়।
রবীন্দ্রনাথ ঠাকুর মেডিক্যাল কলেজ
রবীন্দ্রনাথ ঠাকুর মেডিক্যাল কলেজ, হল ভারতের রাজস্থান রাজ্যের উদয়পুর শহরে অবস্থিত একটি সরকারি মেডিকেল কলেজ।
১৯৬১ সালে কলেজটি উদয়পুরের মহারাষ্ট্রের প্রাক্তন মহারাণী উজ্জ্বল দেবীর দানের দ্বারা দান করা একটি ভবনে স্থাপিত হয়।প্রশাসনিক ব্লক সালমান রাও কর্তৃক দানকৃত অন্য ঐতিহাসিক প্রাসাদে অবস্থিত।কলেজটি ভারত সরকারের মেডিকেল কাউন্সিল থেকে ১৯৬৬ সালে স্বীকৃতি পেয়েছে। এই কলেজটি বিখ্যাত ভারতীয় নোবেল বিজয়ী রবীন্দ্রনাথ ঠাকুর-এর নামে রাখা হয়েছে, তিনি একজন লেখক এবং স্বাধীনতা সংগ্রামী হিসাবে পরিচিত।
এম.বি.এস.এস. এ ভর্তি অবশ্যই অত্যন্ত প্রতিযোগিতামূলক।উচ্চ মাধ্যমিকের শিক্ষার্থী পদার্থবিদ্যা, রসায়ন ও জীববিজ্ঞান বিষয়ে মূল বিষয়ে স্নাতকোত্তর ডিগ্রি পরীক্ষায় অংশ নিতে পারেন।মেডিকেল কলেজ ১৫০ টি এম.বি.এস.এস. কোর্স, স্নাতকোত্তর ডিগ্রি কোর্সে ৯২, স্নাতকোত্তর ডিপ্লোমা কোর্সে ১২ জন, এবং ডিএম কার্ডিওলজি কোর্সে দুটি আসন রয়েছে।কেন্দ্রীয় মাধ্যমিক শিক্ষা বোর্ড, নিউ দিল্লি দ্বারা পরিচালিত সমস্ত ভারতীয় প্রাক-চিকিৎসা ও প্রাক-ডেন্টাল পরীক্ষার মাধ্যমে ভর্তি করা হয় এবং ৪% আসন উত্তর-পূর্বাঞ্চলীয় রাজ্যগুলিতে ভারতের মনোনীত প্রার্থীদের জন্য সংরক্ষিত।"রাজস্থান ইউনিভার্সিটি হেলথ সায়েন্সেস", জয়পুরের পরিচালিত রাজস্থান প্রাক-মেডিক্যাল টেস্টের মাধ্যমে অবশিষ্ট আসন পূরণ করা হয়।২০১৩ সালে শুরু হচ্ছে স্নাতকোত্তর ভর্তির এনইটি-ইউ জি-এর মাধ্যমে।
প্রতিটি পোস্ট-গ্র্যাজুয়েট স্পেশালিটি ৫০% আসন সর্বভারতীয় পোস্ট গ্রাজুয়েট মেডিক্যাল এন্ট্রান্স পরীক্ষার মাধ্যমে এবং রাজস্থান প্রাক-পি জি পরীক্ষার মাধ্যমে অবশিষ্ট আসনে ভর্তি করা হয়।ইনস্টিটিউট প্রিভেন্টিভ এবং সোশ্যাল মেডিসিন, প্যাথলজি, ওথথডমোলজি, ইএনটি, জেনারেল মেডিসিন, জেনারেল সার্জারি, ওস্টেট্রিক্স এবং গাইনোকোলজি, পেডিয়াট্রিকস, অ্যানথেসিওলজি, অস্থি-চিকিত্সা, রেডিয়েডিয়াগনোসিস ,রেডিয়োবিলিটি, রেডিওথেরাপি, সাইকিয়াট্রি, যক্ষ্মা এবং ত্বক বিষয়ে স্নাতকোত্তর ডিগ্রি কোর্স প্রদান করে । স্নাতকোত্তর ডিপ্লোমা কোর্স অ্যানিসেথিজিওলজি, পেডিয়াট্রিক্স এবং ওবাস্টেটিক্স অ্যান্ড গাইনোকোলজিতে দেওয়া হয়।,"ডিআর কার্ডিওলজি আসন রাজস্থানের স্বাস্থ্য বিজ্ঞান, জয়পুরের সুপার স্পেসিফিকেশন এন্ট্রান্স পরীক্ষার মাধ্যমে ভর্তি হয়।
কলেজে নিম্নলিখিত হাসপাতাল সংযুক্ত আছে:
২০১১ সালের ডিসেম্বর মাসে, কলেজটি তার স্বর্ন জয়ন্তী (গোল্ডেন জুবিলি) উদযাপন করে - RNT গোল্ড ফেস্টের নাম অনুসারে একটি বড় অনুষ্ঠান - ২০১১ আয়োজিত হয়। কলেজটি বার্ষিক ম্যাগাজিন "সাম্ভাড" প্রকাশ করে যা ম্যাগাজিন সম্পাদকীয় দ্বারা সম্পাদিত, ডিজাইন এবং পর্যালোচনা করা হয়।কলেজের ছাত্র কল্যাণ কাউন্সিলের সদস্যবৃন্দ ধ্বারা বার্ষিক সাহিত্য, সাংস্কৃতিক এবং ক্রীড়া মঞ্চ সংগঠিত হয়।২০১৫ সালের মে মাসে, কলেজটি সাহিত্য-সাংস্কৃতিক অনুষ্ঠানের উৎসব উদযাপন করেছে।
তরণী দেবনাথ
তরণী দেবনাথ (ইংরেজি: Tarani Debnath) (জন্ম: ১৯৪০- মৃত্যু-১৯ মে ১৯৬১) ১৯৬১ সালে ভারতের বরাক উপত্যকায় বাংলা ভাষা আন্দোলনের একজন শহীদ। ১৯ মে ১৯৬১ সালে শিলচরের তারাপুর রেলওয়ে স্টেশনে (বর্তমানে শিলচর রেলওয়ে স্টেশন) পুলিশের গুলিতে নিহত হন তিনি।
১৯৬১ সালে আসামে বরাক উপত্যকায় বাঙালীদের ওপরে সরকারী ভাষা হিসাবে অসমীয়া ভাষা চাপিয়ে দেওয়ার বিরুদ্ধে প্রতিবাদ শুরু হয়। তরণী ১৯৬১ সালের ১৯শে মে সত্যাগ্রহী হিসেবে শিলচরে রেলওয়ে স্টেশনে হরতাল আন্দোলনে অংশগ্রহণ করেছিলেন।
১৯ মে সকালে হরতাল ও রেল অবরোধ কর্মসূচী শান্তিপূর্ণভাবে সমাধা হয়। যদিও অবস্থানের সময়সূচী ছিল সকাল ৬টা থেকে সন্ধ্যা ৬টা, কিন্তু শেষ ট্রেনটি ছিল বিকেল ৪টা নাগাদ, যার পড়ে গণ অবস্থান স্বভাবতই শিথিল হয়ে যাওয়ার কথা। কিন্তু দুপুরের পর থেকেই অসম রাইফেল্‌সের জওয়ানরা জায়গাটাকে ঘিরে ফেলতে শুরু করে। বেলা ২-৩৫ নাগাদ বিনা প্ররোচনায় তারা অবস্থানকারী ছাত্রছাত্রীদের নির্মমভাবে লাঠি ও বন্দুকের কুঁদো দিয়ে পেটাতে থাকে। এলোপাথারি লাঠিচার্জে অবস্থানকারী জনতা ছত্রভঙ্গ হয়ে যায় ও দিকবিদিকজ্ঞানশুন্য হয়ে যে যেদিকে পারে পালাতে থাকে। এরপর সাত মিনিটের ভিতর তাঁরা ১৭ রাউণ্ড গুলি আন্দোলনকারীদের লক্ষ্য করে চালায়। এতে তরণী গুলিবিদ্ধ হন এবং অন্যান্য আহতদের সাথে শিলচর সিভিল হাসপাতালে নিয়ে যাওয়া হলে তাঁকে মৃত ঘোষণা করা হয়।
শচীন্দ্রচন্দ্র পাল
শচীন্দ্রচন্দ্র পাল (জন্ম: ১৯৪২- মৃত্যু-১৯ মে ১৯৬১) ১৯৬১ সালে ভারতের বরাক উপত্যকায় বাংলা ভাষা আন্দোলনের একজন শহীদ। ১৯ মে ১৯৬১ সালে শিলচরের তারাপুর রেলওয়ে স্টেশনে (বর্তমানে শিলচর রেলওয়ে স্টেশন) পুলিশের গুলিতে নিহত হন তিনি।
তাঁর স্মৃতিতে শিলচরে একটি রাস্তার নাম "শচীন্দ্র পাল রোড" রাখা হয়েছে।
শচীন্দ্রচন্দ্র তৎকালীন অবিভক্ত সিলেট জেলার হবিগঞ্জ মহকুমার মদনপুর গ্রামে ১৯৪২ সালে জন্মগ্রহণ করেন। পিতা গোপেশচন্দ্রের সাত সন্তানের দ্বিতীয় সন্তান ছিলেন শচীন্দ্র; তারা ছিলেন ছয় ভাই ও এক বোন। ১৯৪৭ সালে দেশভাগের সময় এক বিতর্কিত গণভোটের মাধ্যমে আসামের সিলেট (শ্রীহট্ট) জেলা পাকিস্তানের অন্তর্ভুক্ত হয়। তাঁর পরিবার শরণার্থী হিসেবে আসামে চলে আসতে বাধ্য হন। তারা সিলেট (শ্রীহট্ট)-এর পার্শ্ববর্তী আসামের কাছাড় জেলার শিলচরে এসে আশ্রয় নেন এবং স্থায়ীভাবে থাকা শুরু করেন। ১৯৬১ সালে শচীন্দ্রচন্দ্র শিলচরের "কাছাড় হাই স্কুল" থেকে ম্যাট্রিক পরীক্ষায় বসেন।
১৯৬১ সালে আসামে বরাক উপত্যকায় বাঙালীদের ওপরে সরকারী ভাষা হিসাবে অসমীয়া ভাষা চাপিয়ে দেওয়ার বিরুদ্ধে প্রতিবাদ শুরু হয়। ম্যাট্রিক পরীক্ষা শেষ হওয়ার ঠিক পরের দিন শিলচর রেলওয়ে স্টেশনে মাতৃভাষায় প্রাথমিক শিক্ষার দাবীতে একটি পিকেটিংএর ডাক দেওয়া হয়। ১৯৬১ সালের ১৯শে মে শচীন্দ্র অন্যান্য ছাত্র-ছাত্রীদের সঙ্গে সত্যাগ্রহী হিসেবে শিলচরেে রেলওয়ে স্টেশনে হরতাল আন্দোলনে অংশগ্রহণ করেছিলেন।
১৯ মে সকালে হরতাল ও রেল অবরোধ কর্মসূচী শান্তিপূর্ণভাবে সমাধা হয়। যদিও অবস্থানের সময়সূচী ছিল সকাল ৬টা থেকে সন্ধ্যা ৬টা, কিন্তু শেষ ট্রেনটি ছিল বিকেল ৪টা নাগাদ, যার পড়ে গণ অবস্থান স্বভাবতই শিথিল হয়ে যাওয়ার কথা। কিন্তু দুপুরের পর থেকেই অসম রাইফেল্‌সের জওয়ানরা জায়গাটাকে ঘিরে ফেলতে শুরু করে। বেলা ২-৩৫ নাগাদ বিনা প্ররোচনায় তারা অবস্থানকারী ছাত্রছাত্রীদের নির্মমভাবে লাঠি ও বন্দুকের কুঁদো দিয়ে পেটাতে থাকে। এলোপাথারি লাঠিচার্জে অবস্থানকারী জনতা ছত্রভঙ্গ হয়ে যায় ও দিকবিদিকজ্ঞানশুন্য হয়ে যে যেদিকে পারে পালাতে থাকে। এরপর সাত মিনিটের ভিতর তাঁরা ১৭ রাউণ্ড গুলি আন্দোলনকারীদের লক্ষ্য করে চালায়। এতে শচীন্দ্র গুলিবিদ্ধ হন এবং অন্যান্য আহতদের সাথে শিলচর সিভিল হাসপাতালে নিয়ে যাওয়া হলে তাঁকে মৃত ঘোষণা করা হয়।
সরকারহাট এন.আর উচ্চ বিদ্যালয়
সরকারহাট এন.আর উচ্চ বিদ্যালয় বাংলাদেশের চট্টগ্রাম জেলার একটি মাধ্যমিক বিদ্যালয়।
এটি বাংলাদেশের চট্টগ্রাম জেলার অন্তর্গত মিরসরাই থানার নিজামপুর এলাকায় অবস্থিত।
এর প্রতিষ্ঠাকাল ১৯৩৯ সাল।
কনুরু
কানরু (ইংরাজি:Kanuru) ভারতের অন্ধ্রপ্রদেশ রাজ্যের কৃষ্ণা জেলার বিজয়ভাড়া এলাকা। ২৩ মার্চ ২০১৭ তারিখে, জিও.ওয়ান এর ১০৪ টি পৌর প্রশাসন ও নগর উন্নয়ন বিভাগের হিসাবে, এটি বিজয়ওয়াড়া মহানগর এলাকায় একটি অংশ হয়ে ওঠে। এটি বিজয়ওয়াড রাজস্ব বিভাগের পেনামালুরুর মন্ডলে অবস্থিত। 
ভারতের ২০১১ সালের আদম শুমারি অনুসারে কনুরু শহরের জনসংখ্যা হল ৪৯,০০৬জন। এর মধ্যে পুরুষ ২৬,৫৭৪ জন এবং মহিলা জনসংখ্যা হল ২২,৪৩২ জন।শিক্ষার হার ৮৬.০৭% এবং জনসংখ্যার ৪,৪০১ জন ৬ বছরের কম বয়সী। 
স্কুল ও স্কুল শিক্ষা বিভাগের অধীন সরকারি, অনুমোদিত এবং বেসরকারী স্কুল প্রাথমিক ও মাধ্যমিক স্কুল শিক্ষা প্রদান করা হয়। বিভিন্ন স্কুল দ্বারা নির্দেশিত শিক্ষা মাধ্যম হল ইংরেজি ও তেলেগু ।
খড়গপুর রেল বসতি
ভারতের ২০১১ সালের আদমশুমারি অনুযায়ী খড়গপুর রেল বসতির মোট জনসংখ্যা ছিল ৮২,৭৩৫ টি, যার মধ্যে ৪১,৩৮৮ জন (৫০%) পুরুষ এবং ৪১,৩৪৭ জন (৫০%) মহিলা ছিলেন।৬ বছরের কম বয়সী জনসংখ্যা ছিল ৭,২৫৭।খড়গপুর রেল বসতিতে মোট স্বাক্ষরের সংখ্যা ৬১,৫৭১ (৬ বছর ধরে জনসংখ্যার ৭৪.৪২%) ছিল।
ভারতের ২০০১ সালের আদম শুমারি অনুসারে খড়গপুর রেলওয়ে কর্তৃপক্ষের জনসংখ্যা ৮৮,৩৩৯ জন।এর মধ্যে পুরুষ ৫১%, এবং নারী ৪৯%।এখানে সাক্ষরতার হার ৭৮%,। পুরুষদের মধ্যে সাক্ষরতার হার ৮৫%, এবং নারীদের মধ্যে ৭১%। সারা ভারতের সাক্ষরতার হার ৫৯.৫%, তার চাইতে খড়গপুর রেলওয়ে সেটেলমেন্ট এর সাক্ষরতার হার বেশি। এই শহরর জনসংখ্যার ৯% হন ৬ বছর বা তার কম বয়সী।
জেনি গান
জেনিফার লুইস জেনি গান, এমবিই (; জন্ম: ৯ মে, ১৯৮৬) নটিংহামে জন্মগ্রহণকারী প্রথিতযশা ইংরেজ প্রমিলা আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। নটিংহ্যামশায়ার ও পশ্চিম অস্ট্রেলিয়ারও প্রতিনিধিত্ব করেছেন। এছাড়াও, র‌্যানসাম এন্ড মার্লস সিসির পক্ষেও খেলছেন। দলে তিনি মূলতঃ অল-রাউন্ডার। মিডিয়াম পেস বোলিংয়ের পাশাপাশি নীচেরসারিতে ব্যাটিং করে থাকেন জেনি গান। নটিংহাম ফরেস্টের সাবেক খেলোয়াড় ব্রায়ান গান তার বাবা।
২০০৪ সালে ১৭ বছর বয়সে স্কারবোরায় নিউজিল্যান্ডের বিপক্ষে তার টেস্ট অভিষেক ঘটে। সিডনিতে অনুষ্ঠিত ২০০৯ সালের মহিলা ক্রিকেট বিশ্বকাপের চূড়ান্ত খেলায় আঘাতের কারণে খেলতে পারেননি। কিন্তু লর্ডসে টুয়েন্টি২০ বিশ্ব চ্যাম্পিয়নশীপের চূড়ান্ত খেলায় নিউজিল্যান্ড দলকে পরাজিতকালীন তিনি ক্রিজে অবস্থান করছিলেন। ২০১৩ ও ২০১৩-১৪ মৌসুমের মহিলাদের অ্যাশেজ সিরিজে ইংল্যান্ড দলের সহঃঅধিনায়কের দায়িত্ব পালন করেন। ঐ সিরিজগুলোয় তার দল অস্ট্রেলিয়াকে পরাজিত করেছিল।
আসন্ন ক্রিকেট বিশ্বকাপকে ঘিরে ২২ মে, ২০১৭ তারিখে হিদার নাইটের অধিনায়কত্বে ইংল্যান্ড দলের সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।
এপ্রিল ২০১৪ সালে ঘোষিত ইসিবির কেন্দ্রীয় চুক্তির আওতায় ১৮জন মহিলা খেলোয়াড়ের অন্যতম মনোনীত হন তিনি। ২০১৬ সালে মহিলাদের কাউন্টি চ্যাম্পিয়নশীপে ওয়ারউইকশায়ারের পক্ষে খেলার জন্য চুক্তিবদ্ধ হন।
২০১৪ সালের জন্মদিনের সম্মাননায় ক্রিকেটে অসামান্য অবদান রাখার প্রেক্ষিতে ব্রিটিশ এম্পায়ার অর্ডার এমবিই উপাধীতে ভূষিত হন।
আমলাগোরা
আমলাগোরা (ইংরাজি:Amlagora) হল পশ্চিমবঙ্গ রাজ্যের পশ্চিম মেদিনীপুর জেলার মেদিনীপুর সদর মহকুমার গড়বেতা আইসিডি ব্লকের একটি সেন্সাস টাউন।
ভারতের ২০১১ সালের আদমশুমারি অনুসারে অমলগোরার মোট জনসংখ্যা ৫,১৬৫ জন, এর মধ্যে ২,৬৬৫ জন (৫২%) পুরুষ এবং ২,৫০০ (৪৮%) মহিলা ছিলেন। ৬ বছর বয়সী জনসংখ্যা ৬২১ জন। আমলাগোরা সর্বমোট সাক্ষরতার সংখ্যা ছিল ৩,৪৬৩ (৬ বছরের বেশি বয়সী জনসংখ্যার ৬৭.০৫%)।
গড়বেতা-হুম্মগ্রাম-গোয়ালতর-পিরাকাটা রোড আমলাগোরা'র মধ্য দিয়ে যায়।
দো বিঘা জমিন
দো বিঘা জমিন (হিন্দি: दो बीघा ज़मीन; বাংলা অনুবাদ: দুই বিঘা জমি) ১৯৫৩ সালে মুক্তিপ্রাপ্ত ভারতীয় হিন্দি ভাষার চলচ্চিত্র। ছবিটি প্রযোজনা ও পরিচালনা করেছেন বিমল রায়। এতে প্রধান চরিত্রে অভিনয় করেন বলরাজ সাহনি, নিরূপা রায়, নাজির হুসেন, ও রতন কুমার। মিনা কুমারী "আজা রি আ নিন্দিয়া" ঘুমপাড়ানি গানে বিশেষ চরিত্রে আবির্ভূত হন।
চলচ্চিত্রটি ইতালীয় পরিচালক ভিত্তোরিও দে সিকার নব্য-বাস্তবধর্মী চলচ্চিত্র "বাইসাইকেল থিবস" (১৯৪৮) থেকে অনুপ্রাণিত। বিমল রায়ের অন্যান্য চলচ্চিত্রের মত এতেও শিল্প ও বানিজ্যিকতার যোগসূত্র ঘটিয়েছিলেন, যা ভারতীয় চলচ্চিত্রে বেঞ্চমার্ক হিসেবে দেখা হয়। তা পরবর্তীতে ১৯৫০ এর দশকে ভারতীয় নব্য-বাস্তবধর্মী চলচ্চিত্র আন্দোলন এবং ভারতীয় নতুন চলচ্চিত্রের সম্ভারের সূত্রপাত ঘটায়।
দো বিঘা জমিন বানিজ্যিকভাবে মাঝারি রকমের সফলতা লাভ করে। ছবিটি জাতীয় চলচ্চিত্র পুরস্কারে শ্রেষ্ঠ চলচ্চিত্রের জন্য সমগ্র ভারতের মেধার পুরস্কার লাভ করে, ফিল্মফেয়ার পুরস্কারে প্রথম শ্রেষ্ঠ চলচ্চিত্রের পুরস্কার লাভ করে, এবং প্রথম ভারতীয় চলচ্চিত্র হিসেবে কান চলচ্চিত্র উৎসবে প্রিঁ ইন্টারন্যাশনাল লাভ করে ও "নীচা নগর" (১৯৪৬) এর পর পাল্ম দর পুরস্কারের মনোনয়ন লাভ করে। ছবিটি কারলভি ভ্যারি এ সামাজিক উন্নয়ন পুরস্কার লাভ করে। ২০০৫ সালে ইন্ডিয়া টাইমস মুভিজ ছবিটিকে সেরা ২৫ অবশ্য দৃশ্য বলিউড চলচ্চিত্র হিসেবে উল্লেখ করে।১৯৫২ সালে মুম্বাইয়ে অনুষ্ঠিত প্রথম আন্তর্জাতিক চলচ্চিত্র উৎসবে পরিচালক বিমল রায় ইতালীয় পরিচালক ভিত্তোরিও দে সিকার "বাইসাইকেল থিবস" (১৯৪৮) দেখে এই ধরনের চলচ্চিত্র নির্মাণে অনুপ্রাণিত হন এবং নতুন চলচ্চিত্র নির্মাণের সিদ্ধান্ত নেন। তিনি উৎসব থেকে বাড়ি ফিরে তার ইউনিটকে নতুন গল্প নিয়ে আসার আহ্বান জানান। পরে সলিল চৌধুরী রচিত "রিকশাওয়ালা" গল্পটি গৃহীত হয়। চলচ্চিত্রের নামটি কবিগুরু রবীন্দ্রনাথ ঠাকুর রচিত কবিতা "দুই বিঘা জমি" থেকে নেওয়া।
বিমল রায় রিকশাওয়ালা শম্ভু চরিত্রের জন্য প্রথমে জয়রাজ ও ত্রিলোক কাপুরের কথা ভাবেন, কিন্তু তার সহকারী পরিচালক নাজির হুসেনকে নেওয়ার কথা বলেন। পরে বিমল রায় "হাম লোগ" (১৯৫১) দেখার পর বলরাজ সাহনিকে নির্বাচন করেন। তখন ইউনিটের সবাই বলাবলি করে যে সাহনির মত ইংরেজ বাবু কিভাবে রিকশাওয়ালার চরিত্রে অভিনয় করবে। সাহনি পরে তার ওজন কমায় এবং এই চলচ্চিত্রে অভিনয়ের জন্য রিকশা চালানো শিখেন।
পারু চরিত্রে নিরূপা রায়কে নির্বাচন করার সময়ও বিভিন্ন সমালোচনা দেখা যায়, কারণ নিরূপা এর পূর্বে বেশিরভাগ চলচ্চিত্রে পৌরাণিক দেবীর চরিত্রে অভিনয় করেছেন। এই চলচ্চিত্র নির্মাণের সময় বিমল রায় "পরিণীতা" চলচ্চিত্রেরও শুটিং করছিলেন। পরিণীতায় ললিতা চরিত্রে অভিনয় করা মিনা কুমারী এই চলচ্চিত্রের কিছু ছবি থেকে এতে অভিনয়ের আগ্রহ দেখান। তখন চিত্রনাট্যকার ও সম্পাদক হৃষিকেশ মুখোপাধ্যায় তাকে "আজা রি আ নিন্দিয়া" ঘুমপাড়ানি গানে বিশেষ চরিত্রে কাজ করার সুযোগ দেন।
দো বিঘা জমিন চলচ্চিত্রের গানের সুর ও সঙ্গীত পরিচালনা করেছেন সলিল চৌধুরী।
বেথ মুনি
বেথানি লুইস মুনি (; জন্ম: ১৪ জানুয়ারি, ১৯৯৪) ভিক্টোরিয়ার শেপার্টন এলাকায় জন্মগ্রহণকারী প্রথিতযশা অস্ট্রেলীয় প্রমিলা আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। মহিলাদের বিগ ব্যাশ লীগে ব্রিসবেন হীটের প্রতিনিধিত্ব করছেন তিনি। দলে তিনি মূলতঃ উইকেট-রক্ষকের দায়িত্ব পালন করে থাকেন। পাশাপাশি বামহাতে ব্যাটিংয়েও পারদর্শিতা দেখিয়েছেন বেথ মুনি।
সাউদার্ন স্টারসের সদস্য মুনি ২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতার শিরোপা বিজয়ী দলের অন্যতম সদস্য ছিলেন। তবে ২৬ জানুয়ারি, ২০১৬ তারিখে অস্ট্রেলিয়ার পক্ষে প্রথমবারের মতো টুয়েন্টি২০ খেলায় অংশগ্রহণের সুযোগ লাভ করেন। অ্যাডিলেড ওভালে অনুষ্ঠিত ঐ খেলায় প্রতিপক্ষ ছিল ভারতীয় দল। ২৬ ফেব্রুয়ারি, ২০১৭ তারিখে নিউজিল্যান্ডের বিপক্ষে ওডিআইয়ে নিজস্ব প্রথম শতরানের সন্ধান পান তিনি।
আসন্ন ক্রিকেট বিশ্বকাপকে ঘিরে ১৮ মে, ২০১৭ তারিখে মেগ ল্যানিংয়ের অধিনায়কত্বে অস্ট্রেলিয়া দলের সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।
প্রমথনাথ দত্ত
প্রমথনাথ দত্ত একজন বাঙালি ব্রিটিশ বিরোধী স্বাধীনতা আন্দোলনকারী বিপ্লবী। বিদেশে ভারতীয় যুদ্ধবন্দীদের নিয়ে বিপ্লবী দল গড়ে তোলেন। তিনি দাউদ আলি দত্ত নামে বিদেশি বিপ্লবীদের কাছে অধিক পরিচিত হন। তিনি কলকাতার সুকিয়া স্ট্রীটের দত্ত পরিবারের সন্তান ছিলেন।
অল্পবয়েসে অনুশীলন সমিতিতে যোগ দিয়েছিলেন প্রমথনাথ। বিপ্লবী দলের নির্দেশে, অস্ত্রবিদ্যা আয়ত্ত করার উদ্দেশ্যে প্রথম প্রথম বিশ্বযুদ্ধের আগে দেশের বাইরে চলে যান। ১৯০৬ সালে আমেরিকা যান। সেখানে কোনো সামরিক ট্রেনিং স্কুলে ভর্তি হতে না পেতে ১৯০৯ সালে ফ্রান্সে চলে আসেন। মাদাম কামা প্রভৃতি বিপ্লবীদের সাহায্যে ফরেন লিজিয়নে যোগ দেন ৫ বছরের মেয়াদে। ঐ বাহিনীর সৈনিক হিসেবে ফরাসী ইকোয়েটোরিয়াল আফ্রিকা, ইন্দোচীন ইত্যাদি ফরাসী উপনিবেশগুলি ঘোরেন ও মেয়াদ শেষ হলে বাহিনী ছেড়ে কনস্টান্টিনোপল চলে যান। বৈদেশিক শক্তির সাহায্যে ভারতে ব্রিটিশবিরোধী বিপ্লব প্রচেষ্টা ছিল তার অন্যতম উদ্দেশ্য। কনস্টান্টিনোপল এসে দেশে দাউদ আলি ছদ্মনাম নেন। পরে সারা জীবন এই নামেই পরিচিত হয়েছেন।
তুরস্কে এসে তার সাথে অপর বিপ্লবী পাণ্ডুরং খানকোজে'র সাথে আলাপ হয়। আমেরিকা থেকে আগত গদর পার্টির বিপ্লবী এবং মধ্যপ্রাচ্যের ব্রিটিশ ভারতীয় বাহিনী থেকে পলাতক বা বন্দী দেশীয় সেপাইদের নিয়ে এক মুক্তিবাহিনী তৈরীর পরিকল্পনা করেন তারা। তাদের উদ্দেশ্য ছিল ইরান ও বালুচিস্তানের ভেতর দিয়ে ভারতে প্রবেশ করে ইংরেজ শাসনের উচ্ছেদ সাধন। তুরস্কে, আনোয়ার পাশা (সৈনিক) ও তালাত পাশার সাথে দেখা করে নিজেদের পরিকল্পনা ব্যক্ত করেন। আফগানিস্তান ও বালুচ সীমান্ত এলাকায় প্রমথনাথ ব্রিটিশ পুলিশের গুলিতে আহত হন। আর ইরান সরকার কে চাপ দিয়ে ব্রিটিশরা মুক্তিবাহিনীর বিপ্লবী সৈনিকদের বন্দী করে। তাদের প্রায় সকলকেই গুলি করে মারা হয়। প্রমথনাথ একাধিকবার ইংরেজ পুলিশের হাতে ধরা পড়লেও পলায়নে সক্ষম হন ও আশ্রয় নেন উত্তর ইরানের পার্বত্য উপজাতির মধ্যে। ১৯২১ সালে বীরেন চট্টোপাধ্যায়, ভূপেন্দ্রনাথ দত্ত প্রমুখদের অনুরোধে সোভিয়েত ইউনিয়ন সরকার প্রমথনাথকে উদ্ধার করে আনে ইরান থেকে।
পায়ে গুলি লাগার দরুন তিনি শারীরিকভাবে দুর্বল হয়ে পড়েন। বাকি জীবন তাকে ক্রাচ নিয়ে চলতে হতো। সোভিয়েত ইউনিয়নে থাকা শুরু করেন। লেনিনগ্রাদ ইনস্টিটিউট ফর ওরিয়েন্টাল স্টাডিজে বাংলার পাশাপাশি উর্দু ও হিন্দি ভাষা পড়াতেন। সোভিয়েত দেশে বিদেশি ভাষার শিক্ষক হিসেবে প্রমথনাথ ওরফে দাউদ আলি দত্ত ব্যপক পরিচিতি পান।
তিনি একজন রুশ মহিলাকে বিবাহ করেছিলেন। তাদের পুত্র ইগর দাউদোভিচ দত্ত একজন পরমাণু বিজ্ঞানী হয়েছিলেন। বিখ্যাত বাঙালি ভূ-পর্যটক বিমল মুখোপাধ্যায় লেনিনগ্রাড গেলে তার সাথে প্রমথনাথের আলাপ হয়। তিনি একদিনের জন্যে তাদের অতিথি হয়েছিলেন। ১৯৫৪ সালে সোভিয়েত রাশিয়ায় মারা যান প্রমথনাথ দত্ত।
প্রভাবতী দেবী সরস্বতী
প্রভাবতী দেবী সরস্বতী (৫ মার্চ, ১৯০৫ - ১৪ মে, ১৯৭২) একজন বাঙালি সাহিত্যিক, গীতিকার ও শিক্ষাব্রতী। তার রচিত গ্রন্থের সংখ্যা তিন শতাধিক।
প্রভাবতী দেবী বাংলার অবিভক্ত চব্বিশ পরগনা জেলার গোবরডাঙার নিকট খাঁটুরা গ্রামে মামার বাড়িতে জন্মগ্রহণ করেন। তার পিতার নাম ছিল গোপাল চন্দ্র বন্দ্যোপাধ্যায়। মাতা সুশীলাবালা দেবী। পিতা ছিলেন আইনজীবী। প্রভাবতী প্রথাগত শিক্ষা না পেলেও পিতার উৎসাহে দেশী বিদেশি কাব্য পড়তেন। কীটস, শেলী বায়রন প্রভৃতি কবির কাব্য পড়ে ফেল অল্প বয়েসে। মাত্র ৯ বছর বয়েসে তার বিবাহ হয় বিভূতিভূষণ চৌধুরীর সাথে। ব্রাহ্ম গার্লস ট্রেনিং কলেজ থেকে টিচার্স ট্রেনিং সার্টিফিকেট লাভ করে প্রথমে উত্তর কলকাতার সাবিত্রী বিদ্যালয়ে শিক্ষকতার কাজ নেন। দেশবন্ধু চিত্তরঞ্জন দাশের অনুরোধে কলকাতা কর্পোরেশন স্কুলে দীর্ঘকাল শিক্ষকতা করেছিলেন। তার বোন বিখ্যাত বাঙালি সাহিত্যিক ও চিত্রশিল্পী হাসিরাশি দেবী।
প্রভাবতী দেবী একজন শিক্ষাব্রতী ছিলেন। নিজের বাল্যবিবাহের কারনে প্রাতিষ্ঠানিক শিক্ষা পাননি কিন্তু স্ত্রী শিক্ষা ক্ষেত্রে বিশেষ অবদান রেখেছেন তিনি। খাঁটুরার বঙ্গ বালিকা বিদ্যালয়কে নিজের প্রতিভা ও কর্মদক্ষতায় তাকে খাঁটুরা বালিকা বিদ্যালয় নামে পুনরুজ্জীবিত করে প্রধান শিক্ষিকার দায়িত্বভার নেন। সমাজসেবা, দেশপ্রেম ও নারী প্রগতিতে উৎসাহী ছিলেন। ঐ অঞ্চলে সরোজ নলিনী নারী মঙ্গল সমিতির শাখা কেন্দ্রের সভানেত্রী ছিলেন।
১১ বছর বয়সে তাঁর প্রথম কবিতা ‘গুরুবন্দনা’ প্রকাশ পায় তত্ত্বমঞ্জরী পত্রিকায়। প্রথম গল্প ‘টমি’ প্রকাশ পায় অর্চনা পত্রিকায় ১৯২২ সালে। জলধর সেন সম্পাদিত 'ভারতবর্ষ' মাসিক পত্রিকায় ১৩৩০ বঙ্গাব্দে তার প্রথম ধারাবাহিক উপন্যাস 'বিজিতা' প্রকাশিত হয়। এটি বাংলা, হিন্দি ও মালায়লম ভাষায় যথাক্রমে ভাঙাগড়া, ভাবী ও কূলদেবম নামে চলচ্চিত্রায়িত হয়েছে। তার উপন্যাস পথের শেষে 'বাংলার মেয়ে' নামে নাট্য রূপায়িত ও সাফল্যের সাথে অভিনীত হয়েছে। বাঁশরী, সারথি, উপাসনা, উদ্বোধন, সম্মিলনী, মোহাম্মদী ইত্যাদি পত্রিকায় লেখালিখি করতেন। ব্রতচারিণী, মহিয়সী নারী, ধুলার ধরনী, রাঙা বৌ, ব্যাথিতা ধরিত্রী, বিধবার কথা ইত্যাদি তার রচিত উল্লেখযোগ্য উপন্যাস। সাবিত্রী বিদ্যালয়ে কাজ করার সময়ে তার সাথে রবীন্দ্রনাথ ঠাকুরের আলাপ হয়। কবি তাকে সাহিত্য রচনায় উৎসাহ প্রদান করেন। তার লেখায় সামাজিক মূল্যবোধ, সনাতন আদর্শের কথা ফুটে উঠতো। শিশুদের জন্যে রচিত ইন্টারন্যাশনাল সার্কাস, কৃষ্ণা সিরিজ ছিল জনপ্রিয়। বাংলা গোয়েন্দা কাহিনী সাহিত্যে তিনিই প্রথম মেয়ে গোয়েন্দা 'কৃষ্ণা'র সৃষ্টি করেন। তিনি কিছু গানও রচনা করেছেন। তিনি শ্যামাপ্রসাদ মুখোপাধ্যায়ের সঙ্গে জামসেদপুরে নিখিল ভারত বঙ্গ-সাহিত্য সম্মেলনের পরিচালিকা ছিলেন।
নবদ্বীপ বিদ্বজ্জন সভা তার সাহিত্যসাধনার জন্যে তাকে সরস্বতী উপাধি প্রদান করেন। ১৯৪৬ খৃষ্টাব্দে কলকাতা বিশ্ববিদ্যালয় হতে লীলা পুরষ্কারে সম্মানিত হন।
১৪ মে, ১৯৭২ সালে গলব্লাডারের অসুখে তার জীবনাবসান হয় নিজ বাসগৃহ কলকাতায়।
দেউচা পাঁচামি কয়লা খনি
দেউচা পাঁচামি কয়লা খনি বা "দেউচা পাঁচামি কোল ব্লক" হল ভারতের পশ্চিমবঙ্গ রাজ্যের বীরভূম জেলার মহম্মদবাজার সমষ্ঠি উন্নয়ন ব্লকের অন্তর্গত দেউচা ও পাঁচামি এলাকায় অবস্থিত একটি কয়লা খনি।এই কয়লা খনি বা ব্লকটি রানিগঞ্জ কয়ালখনি এলাকার অন্তর্গত। দেউচায় প্রায় ২১০ কোটি ২০ লক্ষ টন কয়লা মজুত রয়েছে। কয়লা মজুতের পরিমানের হিসাবে এই কয়লা খনিটি এশিয়ার বৃহত্তম কয়লা খনি বা কোল ব্লক। এটি পশ্চিমবঙ্গের নবীনতম কয়লা খনি।
এই কয়লাখনি থেকে কয়লা তোলার কাজ শুরু হলে কমপক্ষে ১২ হাজার কোটি টাকা বিনিয়োগ হবে। প্রায় এক লক্ষ মানুষের কর্মসংস্থান হবে এই কাজে।এই খনি থেকে কয়লা উত্তোলন শুরু হলে এনটিপিসি-কাটোয়া তাপবিদ্যুৎ কেন্দ্রের কয়লা দেওয়া সম্ভব হবে।
পিয়া বিপাশা
পিয়া বিপাশা ( জন্মঃ ১৮ জুলাই ১৯৯১, খুলনা) একজন বাংলাদেশী মডেল ও অভিনেত্রী। রুদ্র দ্য গ্যাংস্টার চলচ্চিত্রে অভিনয়ের মাধ্যমে তিনি বাংলাদেশের চলচ্চিত্রাঙ্গনে যাত্রা শুরু করেন।বর্তমানে তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন।
পিয়ার বড় বোন লুৎফুন্নাহার আশা ভিট চ্যানেল আই প্রতিযোগিতার প্রথম রানার আপ। পিয়া সোহা নামের একটি কন্যা সন্তানের মা। সিদ্ধেশ্বরী গার্লস কলেজে পড়াশোনা করছেন পিয়া।
মডেলিং এর মাধ্যমে জনপ্রিয় হলেও পিয়া বিপাশা মিডিয়ায় আসেন লাক্স চ্যানেল আই ২০১২ প্রতিযোগিতায় অংশগ্রহনের মাধ্যমে। সেরা দশে পৌছানোর পর হঠাৎই ক্যাম্পেইন বুথ ছেড়ে দিয়ে চলে আসেন তিনি। পরবর্তীতে আড়ং বিলবোর্ডের মডেল হন। ক্যাটস আই, এক্সট্যাসি, চৈতি সহ বিভিন্ন প্রতিষ্ঠানের মডেল হলেও ইউনিলিভারের ভ্যাসলিন বিলবোর্ডের মডেল হয়ে তিনি পরিচিতি পান। কারণ, তার ছবি সম্বলিত এই বিলবোর্ডটি প্রায় সাড়ে পাঁচ হাজার স্থানে বসানো হয়েছিল। গ্রামীন ফোনের বিজ্ঞাপনে মডেল হয়ে অন্যরকম পরিচিতি পান পিয়া। তার অভিনীত বিজ্ঞাপনগুলো হচ্ছে- ইস্পাহানি চা, পোলার আইসক্রিম, গ্রামীণফোন, অলিম্পিক টি-টোয়েন্টি বিস্কুট, প্যারাসুট তেল, ফ্রুটো ম্যাংগো জুস ইত্যাদি। মিউজিক ভিডিওর মডেলও হন পিয়া বিপাশা।
মডেল পিয়া বিপাশা বেশকিছু একক নাটককে অভিনয় করেছেন। তার অভিনীত উল্লেখযোগ্য নাটকগুলোর মধ্যে রয়েছে মাসুদুল হাসানের দ্বিতীয় মাত্রা, মাসুদ হাসান উজ্জ্বলের ১০ পর্বের সিরিয়াল ট্রেড ফেয়ার, আহনাফের পরিচালনায় ‘দ্য মাস্টার পিস’, বিইউ শুভর ‘সময়ের গল্প অসময়ের স্বপ্ন’ ও ‘অসমাপ্ত ভালোবাসা’ ইত্যাদি।
পরিণীতা (১৯৫৩-এর চলচ্চিত্র)
পরিণীতা (হিন্দি: परिणीता) ১৯৫৩ সালে মুক্তিপ্রাপ্ত ভারতীয় হিন্দি ভাষার নাট্য চলচ্চিত্র। চলচ্চিত্রটি পরিচালনা করেছেন বিমল রায়। কথাসাহিত্যিক শরৎচন্দ্র চট্টোপাধ্যায় রচিত "পরিণীতা" গল্প অবলম্বনে ছবিটির চিত্রনাট্য লিখেছেন বিমল রায়, অসিত সেন, মনি ভট্টাচার্য, নবেন্দু ঘোষ; এবং সংলাপ লিখেছেন ভ্রজেন্দ্র গৌর ও নবেন্দু ঘোষ। এতে প্রধান চরিত্রে অভিনয় করেছেন অশোক কুমার, মিনা কুমারী, মনোরমা, ও নাজির হুসেন।
ললিতা ও শেখর প্রতিবেশী। ললিতা অনাথিনী আর শেখর জমিদারে একমাত্র পুত্র। ললিতা শেখরের নিত্যদিনের কাজ করে দেয়। শেখর তাকে পড়াশুনায় উদ্ধুদ্ধ করে এবং মাঝে মাঝে তাকে বিভিন্ন বিষয়ের পাঠ দান করে। ললিতার চাচা গুরুচরণ দরিদ্র ব্রাহ্মণ। তিনি তার মেয়ের বিয়ের জন্য শেখরের বাবার কাছ থেকে টাকা ধার নিয়েছিল, যা তাদের মধ্যে বিবাদের কারণ হয়ে দাড়ায়। বিবাদ আরও ঘনীভূত হয় যখন গিরিন সেই পাওনা পরিশোধ করতে চায়।
অপরদিকে, ললিতা ও শেখর কাউকে না জানিয়ে বিয়ে করে। কিছুদিন পর ললিতার চাচা মারা যান। মৃত্যুর সময় গুরুচরণ গিরিনকে ললিতাকে বিয়ে করতে বলে এবং এই পরিবারের দায়িত্ব নিতে বলে। গিরিন ললিতাকে বিয়ের প্রস্তাব দিলে ললিতার তাকে তার বিয়ের কথা জানায়। গিরিন পরে ললিতার আরেক ছোট বোনকে বিয়ে করে। কিন্তু গিরিন টাকা পরিশোধ করায় রটে যায় ললিতাকে গিরিনের কাছে বিক্রি করে দেওয়া হয়েছে। ফলে শেখরের পরিবার থেকে তার বিয়ের তাড়া দেওয়া হয়। কিছুদিন পর ললিতা শেখরের বিয়ের আমন্ত্রণপত্র পেয়ে শোকাহত হয়। গিরিন তাকে কলকাতায় নিয়ে আসে। সেখানে শেখরের সামনে সকল সত্য তুলে ধরা হলে তার ভুল ভাঙ্গে।পরিণীতা চলচ্চিত্রের গানের সুর ও সঙ্গীত পরিচালনা করেছেন অরুণ মুখোপাধ্যায়। গানের কথা লিখেছেন ভরত ব্যস।
হাসান নাসির
হাসান নাসির (ইংরেজি: Hasaan Nasir) (১ জানুয়ারি, ১৯২৮ - ১৩ নভেম্বর, ১৯৬০) তেলেঙ্গানা বিপ্লব ও পাকিস্তানি সাম্যবাদী আন্দোলনের নেতা ছিলেন। তিনি ছিলেন পাকিস্তান কমিউনিস্ট পার্টির অন্যতম প্রধান।
হাসান নাসির ব্রিটিশ ভারতের দক্ষিন হায়দ্রাবাদে অভিজাত মুসলিম পরিবারে জন্মগ্রহণ করেন। তিনি ছিলেন নবাব মুহসিন উল মুলক এর বংশোদ্ভূত ব্যক্তি। কেমব্রিজ এ পড়াশোনাকালে সাম্যবাদে আকৃষ্ট হন তিনি। ভারতের তেলেঙ্গানা বিপ্লবে অংশগ্রহণ করেছিলেন। ভারত বিভাজনের পর ১৯৪৭ সালে পাকিস্তান চলে যান হাসান। কমিউনিস্ট আন্দোলনে যুক্ত হওয়ার কারনে সেদেশের শাসকদের বিরাগভাজন হয়ে পড়েন। অভিজাত পরিবারে জন্ম নিলেও তিনি শাসকবিরোধী অবস্থান নিয়েছিলেন। তিনি পাকিস্তানে নিষিদ্ধ কমিউনিস্ট পার্টির সম্পাদক হন। করাচীতে ছাত্র শ্রমিক ও কৃষকদের আন্দোলনের সঙ্গে জড়িত ছিলেন নাসির। তদানীন্তন শাসক গোষ্ঠী গণতান্ত্রিক আন্দোলন নিষিদ্ধ করলে তিনি অন্তরীন অবস্থায় চলে যান।
১৯৬০ সালে তাকে লাহোর শহরে লাহোর দুর্গে ধরে নিয়ে যাওয়া হয় ও সন্দেহ করা হয় অত্যাচারের পর মেরে ফেলা হয়েছিল।
পাকিস্তানের প্রগতিশীল সাহিত্যিক সাংবাদিক সিবতে হাসানের বই 'শের- ই- নিগারন' তে হাসান নাসিরের কথা আছে। তার ওপরে রচিত ইশাক মহম্মদের বইএর নাম 'হাসান নাসির কি শাহাদাত'
পরিণীতা (দ্ব্যর্থতা নিরসন)
পরিণীতা শরৎচন্দ্র চট্টোপাধ্যায় রচিত ১৯১৪ সালের গল্প।
"পরিণীতা" বলতে আরও বুঝায়ঃ
পূর্ব ইউরোপীয় সময়
পূর্ব ইউরোপীয় সময় (ইইটি) হচ্ছে সময় অঞ্চল যা সার্বজনীন সমন্বিত সময় থেকে ২ ঘন্টা এগিয়ে রয়েছে। সময় অঞ্চলটি দিবালোক সংরক্ষণ সময়ের জন্য ব্যবহার করা হয়, তাই গ্রীষ্মের সময় ব্যবহার করে। অনেক আফ্রিকান দেশসমূহে যেখানে, কেন্দ্রীয় আফ্রিকার সময় (সিএটি) বলা হয়, সেখানে ইউটিসি+০২:০০ সারা বছর ধরে ব্যবহার করে।
নিম্নলিখিত দেশসমূহ, দেশসমূহে অংশ এবং অঞ্চলসমূহে যারা সারা বছর পূর্ব ইউরোপীয় সময় ব্যবহার করে:
নিম্নলিখিত দেশসমূহ, দেশসমূহে অংশ এবং অঞ্চলসমূহে শুধুমাত্র শীতের সময় পূর্ব ইউরোপীয় সময় ব্যবহার করে:
অতীতে নিম্নলিখিত দেশসমূহ, দেশসমূহে অংশ এবং অঞ্চলসমূহে পূর্ব ইউরোপীয় সময় ব্যবহৃত হত:
কখনও কখনও, মাইক্রোসফট উইন্ডোজের ব্যবহারের কারণে, এফএলই প্রমাণ সময় (ফিনল্যান্ড, লিথুয়ানিয়া, এস্তোনিয়া, বা কখনও কখনও ফিনল্যান্ড, লাটভিয়া, এস্তোনিয়া জন্য) অথবা জিটিবি প্রমাণ সময় (গ্রিস, তুরস্ক, বুলগেরিয়া জন্য) পূর্ব ইউরোপীয় সময় উল্লেখ করার জন্য ব্যবহৃত হয়।
অ-আস্তিক্যবাদে রুপান্তরিতদের তালিকা
এই( list of converts to nontheism) বা নাস্তিকতায় রুপান্তরিতদের তালিকায় অন্তভুক্ত করা হয়েছে - সেই সব মানুষদের; যারা পুর্বে নিজেদের সুনির্দিষ্ট ধর্মপালনকারী বললেও পরবর্তীতে স্বঘোষিতভাবে ঈশ্বরে নিজেদের অবিশ্বাসের কথা প্রকাশ করেছেন (অথবা নিজেদের অজ্ঞেয়বাদী বলেছেন)। এই তালিকাটি শুধুমাত্র সেইসব মানুষদের নিয়ে করা হয়েছে, যারা পুর্বে কোনো ধর্মের অনুসারী ছিলেন।
ব্রজসুন্দর মিত্র
ব্রজসুন্দর মিত্র (২৪ মার্চ ১২২৭ - ৩ সেপ্টেম্বর ১২৮২ বঙ্গাব্দ) একজন বাঙালি সমাজ সংস্কারক ও আমলা। তিনি পূর্ববঙ্গে (বাংলাদেশ) ব্রাহ্মসমাজ প্রতিষ্ঠা করেছিলেন ও নানা জনহিতকর কাজে আত্মনিয়োগ করেন।
ব্রজসুন্দর ঢাকায় জন্মগ্রহণ করেন। পিতার নাম ছিল ভবানীপ্রসাদ মিত্র। ১৮৪০ খৃষ্টাব্দে কলেজের পাঠ সমাপ্ত করার পূর্বেই ঢাকা কমিশনার অফিসে কেরানীর পদে যোগ দিয়ে পদোন্নতি পান। ১৮৪৫ সালে ডেপুটি কালেক্টর ও ১৮৫১ তে আবগারি কালেকটরের পদ পেয়েছিলেন।
১৮৪৭ সালে ব্রজসুন্দর ব্রাহ্মধর্ম গ্রহন করেছিলেন। ঢাকা ব্রাহ্মসমাজ গঠন তার কৃতিত্ব। তত্ত্ববোধিনী পত্রিকা পাঠ করার পর ব্রাহ্মধর্ম সম্পর্কে আগ্রহ জন্মায়। তরুনদের মধ্যে উচ্চশিক্ষা বিস্তার, প্রগতিশীল কাজকর্মে উৎসাহ প্রদান কর‍তেন তিনি। বিদ্যাসাগরের উদ্যোগে বিধবা বিবাহ প্রচলন হলে তিনি নিজের খরচে সেই সংবাদ ছাপিয়ে বিলি বন্টন করতেন। নিজ বাড়িতে রামকুমার বসু, ভগবানচন্দ্র বসু (জগদীশ চন্দ্র বসুর পিতা)র সাহায্যে একটি ছাপাখানা প্রতিষ্ঠা করেন তিনি। "ঢাকা প্রকাশ" নামক সাপ্তাহিক পত্রিকা (ঢাকা শহরের প্রথম সংবাদপত্র) তার ছাপাখানা থেকেই বের হতো। কার্যসূত্রে তাকে কুমিল্লায় বদলি হতে হলে তিনি আরমানিটোলায় একটি বাড়ি ক্রয় করেন তার অবর্তমানে ব্রাহ্মসমাজের কাজকর্ম চালিয়ে নিয়ে যাওয়ার জন্যে। ১৮৬৩ সালে ব্রজসুন্দর, দীননাথ সেনের সহায়তায় ঢাকায় ব্রাহ্ম স্কুল প্রতিষ্ঠা করেন। আরমানিটোলায় ব্রাহ্ম সমাজ অফিসের সামনে স্কুলটি প্রতিষ্ঠা করা হয়। আর্থিক অসুবিধার কারণে স্কুলের দায়িত্ব গ্রহণ করেন শিক্ষানুরাগী জমিদার কিশোরীলাল রায় চৌধুরী। স্কুলটির নামকরণ করা হয় জগন্নাথ স্কুল। উনিশ শতকের সেই স্কুলই পরবর্তীতে জগন্নাথ কলেজ এবং বর্তমানে জগন্নাথ বিশ্ববিদ্যালয় আকারে বিস্তার লাভ করেছে। বহুবিবাহ রোধ, মদ্যপান, দুর্নীতি নিবারণ, স্ত্রী শিক্ষা বিস্তার ইত্যাদি কাজে তার বিশেষ অবদান আছে। বাংলাদেশে তরুন সমাজের মধ্যে ব্রাহ্মধর্মকে ছড়িয়ে দিতে পেরেছিলেন ব্রজসুন্দর। মহর্ষি দেবেন্দ্রনাথ ঠাকুর তার কাজে সন্তুষ্ট হন ও তাদের মধ্যে সু-সম্পর্ক তৈরী হয়। ব্রজসুন্দরের তৃতীয়া কন্যা উমাসুন্দরীর সাথে ঠাকুর জমিদারীর দেওয়ান প্রসন্ন কুমার বিশ্বাসের বিবাহ দেওয়ার ব্যবস্থা করেন মহর্ষি দেবেন্দ্রনাথ। ঠাকুরবাড়ির নিয়ম মেনে ব্রাহ্মধর্ম মতে এই বিবাহ হয়।
জ্যাক ইয়ং
জন আলবার্ট জ্যাক ইয়ং (; জন্ম: ১৪ অক্টোবর, ১৯১২ - মৃত্যু: ৫ ফেব্রুয়ারি, ১৯৯৩) লন্ডনের প্যাডিংটন এলাকায় জন্মগ্রহণকারী প্রথিতযশা ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন জ্যাক ইয়ং। ১৯৩৩ থেকে ১৯৫৬ সময়কালে প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন তিনি। দলে তিনি মূলতঃ স্লো বামহাতি অর্থোডক্স বোলার ছিলেন। এছাড়াও, ডানহাতে ব্যাটিং করে পারদর্শীতা দেখিয়েছেন।
ক্রিকেট লেখক কলিন বেটম্যান মন্তব্য করেন যে, সঙ্গীতজ্ঞ সন্তান জ্যাক ইয়ং ছন্দময় ক্রীড়াশৈলী প্রদর্শন করাসহ দর্শকদের কাছে সত্যিকার অর্থেই জনপ্রিয় ছিলেন।
লন্ডনে জন্মগ্রহণকারী ইয়ং মূলতঃ স্লো লেফট-আর্ম স্পিন বোলার ছিলেন। বলকে উঁচুতে ওঠানোর চেয়ে নিখুঁত নিশানায়, সমান্তরালভাবে বোলিং করানোয় সবিশেষ দক্ষতা দেখিয়েছেন তিনি। ১৯৩০-এর দশকের অধিকাংশ সময়ই মিডলসেক্সের সংরক্ষিত খেলোয়াড় হিসেবে থাকেন। দ্বিতীয় বিশ্বযুদ্ধের পরই কেবলমাত্র নিজেকে মেলে ধরেন। ১৯৪৭ সালে ১৫০-এরও অধিক উইকেট পান। ডেনিস কম্পটন, বিল এডরিচ ও জ্যাক রবার্টসনের সাথে তিনিও মিডলসেক্সকে কাউন্টি চ্যাম্পিয়নশীপের শিরোপা জয়ে প্রভূতঃ সহায়তা করেন। দুই বছর পরও ইয়র্কশায়ারের সাথে যৌথ শিরোপা জয়ে এ সাফল্যের পুণরাবৃত্তি ঘটান।
১৯৪৭ থেকে ১৯৪৯ সময়কালে ইংল্যান্ডের পক্ষ আটটি টেস্ট অংশগ্রহণ করেন। কিন্তু ঐ খেলাগুলোয় তিনি মাত্র ১৭ উইকেট দখল করেন। মিতব্যয়ী বোলার হিসেবে অভিষেক টেস্টে ধারাবাহিকভাবে এগারোটি মেইডেন ওভার করেন। ১৯৪৮ সালে অপরাজেয় দলের ইংল্যান্ড সফরে অনুষ্ঠিত ঐ টেস্টে ডন ব্র্যাডম্যান ও লিন্ডসে হ্যাসেটের উইকেট নিয়ে বিশ্বরেকর্ডের দিকে এগুচ্ছিলেন ও সেরা ব্যাটসম্যানদেরকে আটকানোর চেষ্টা চালিয়েছিলেন। দল নির্বাচনী নীতিতেও তিনি দূর্ভাগ্যের কবলে পড়েন। ১৯৪৮ সালের প্রথম, তৃতীয় ও পঞ্চম টেস্টে খেলার সুযোগ পান এবং হেডিংলিতে অনুষ্ঠিত তাঁর উপযোগী পীচে দলের দ্বাদশ খেলোয়াড়রূপেও তাঁকে রাখা হয়।
মিডলসেক্সের পক্ষে ১,১৮২ উইকেট লাভ করেন। দ্বিতীয় বিশ্বযুদ্ধের পর থেকে তারচেয়ে কেবলমাত্র ফ্রেড টিটমাস ও জিম সিমস এগিয়ে রয়েছেন।
ব্যাপকভাবে বিশ্বাস করা হয় যে, ফ্লাডলাইটের সাহায্যে ১১ আগস্ট, ১৯৫২ তারিখে দিবা-রাত্রির ক্রিকেটের প্রথম খেলাটি সম্পন্ন হয়েছিল। মিডলসেক্স কাউন্টি ক্রিকেট ক্লাব ও আর্সেনাল ফুটবল ক্লাবের মধ্যকার এ খেলাটির মাধ্যমে তাঁকে আর্থিক সহায়তাকল্পে অনুষ্ঠিত হয়েছিল।
আসানসোল পৌরসংস্থা
আসানসোল পৌরসংস্থা বা "আসানসোল মিউনিসিপাল কর্পোরেশন" (এএমসি) হল পশ্চিমবঙ্গের পশ্চিম বর্ধমান জেলার আসানসোল সদরের মহকুমার অন্তর্গত আসানসোল শহরের প্রশাসক সংস্থা।
১৮৫০ সালের ২৯ অক্টোবর তারিখে একটি বিজ্ঞপ্তি অনুযায়ী, আসানসোল, রানীগঞ্জ, কাটোয়া ও কালনায় ইউনিয়ন কমিটি গঠন করা হয়। এই ইউনিয়ন কমিটিগুলি পৌরসভার কার্য সম্পাদন করে থাকে।১৮৮৫ সালের ১ এপ্রিল থেকে ১৮৮৫ সালের ১ জুলাই "আসানসোল পৌরসভা" গঠিত হয়। প্রাথমিকভাবে পৌরসভাটি রেলওয়ে কলোনি, ইংরেজ এলাকা, বুধাদনগা গ্রাম, বাস্টিনের বাজার, পাকা বাজার, মুন্সী বাজার ও তালপুকুর সাতটি এলাকা নিয়ে গড়ে ওঠে।প্রথম কমিটি সাতজন সরকারী কর্মকর্তা এবং ১২ জন মনোনীত সদস্য নিয়ে পৌরসভা গঠিত হয়।
বছরের পর বছর ধরে, কয়লা খনি, রেলপথের উন্নয়ন এবং বার্নপুরে ইস্কো ইস্পাত কারখানা -র ইস্পাত উৎপাদন বৃদ্ধির সাথে সাথে আসানসোলের প্রবৃদ্ধি বেড়েছে।আসানসোল পৌর কর্পোরেশন ১৯৯৪ সালে বর্ধমানের বিজ্ঞপ্তিকরণ কর্তৃপক্ষ "আসানসোল পৌরসভা থেকে " আসানসোল পৌরসংস্থা গঠন করে এবং "আসানসোল সমষ্টি উন্নয়ন ব্লকের " কিছু গ্রামীণ অংশ এবং কিছু কয়লাভিত্তিক এলাকায় যোগ করে আসানসোল পৌরসংস্থার সঙ্গে । ৩ জুন ২০১৫ তারিখে কলকাতা গেজেট বিজ্ঞপ্তির মতে, কুলটি, রানিগঞ্জ ও জামুরিয়া পৌরসভা এলাকাগুলি আসানসোল পৌরসংস্থার অন্তর্ভুক্ত করা হয়।
গ্রেইম উড
গ্রেইম ম্যালকম উড (; জন্ম: ৬ নভেম্বর, ১৯৫৬) পশ্চিম অস্ট্রেলিয়ার পূর্ব ফ্রিম্যান্টল এলাকায় জন্মগ্রহণকারী প্রথিতযশা সাবেক অস্ট্রেলীয় আন্তর্জাতিক ক্রিকেটার। ১৮৭৮ থেকে ১৯৮৯ সময়কালে অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে পশ্চিম অস্ট্রেলিয়ার প্রতিনিধিত্ব করেন গ্রেইম উড। দলে তিনি মূলতঃ বামহাতি উদ্বোধনী ব্যাটসম্যানের দায়িত্ব পালন করেন। এছাড়াও, ডানহাতে মিডিয়াম বোলিং করতে পারতেন। বিশিষ্ট অস্ট্রেলীয় ক্রিকেটার মাইক ভেলেটা সম্পর্কে তাঁর শ্যালক।
প্রথম-শ্রেণীর ক্রিকেটে উড ৩৫ শতক ও ৬১ অর্ধ-শতক সহযোগে ১৩৩৫৩ রান তুলেছিলেন। পশ্চিম অস্ট্রেলিয়ার অধিনায়কের দায়িত্ব পালন করেন। এ সময়ে তিনবার শেফিল্ড শিল্ড ও একবার সীমিত ওভারের প্রতিযোগিতার শিরোপা বিজয়ে দলকে নেতৃত্ব দেন।
১৯৭৮ সালে টেস্টে অভিষেকের পূর্বে অস্ট্রেলীয় রুলস ফুটবল খেলায় পশ্চিম অস্ট্রেলীয় জাতীয় ফুটবল লীগে ইস্ট ফ্রিম্যান্টল ফুটবল ক্লাবে খেলেন। ১৯৭৫ থেকে ১৯৭৭ সময়কালে ১৪ খেলায় অংশ নেন তিনি।
সমগ্র টেস্ট খেলোয়াড়ী জীবনে নয়টি সেঞ্চুরি হাঁকান। ২০০১-০২ মৌসুম পর্যন্ত পশ্চিম অস্ট্রেলীয় রেকর্ড হিসেবে টিকেছিল যা পরবর্তীতে জাস্টিন ল্যাঙ্গার ভেঙ্গে ফেলেন। ১৯৭৮ সালে ২১ বছর বয়সে ভারতের বিপক্ষে টেস্ট ক্রিকেটে অভিষেক ঘটে তাঁর। বিশ্ব সিরিজে ক্রিকেটে অস্ট্রেলিয়ার বেশ কয়েকজন সেরা খেলোয়াড়ের অংশগ্রহণের ফলেই দলে তাঁর অন্তর্ভূক্তি ঘটে। ঐ বছরের শেষদিকে ওয়েস্ট ইন্ডিজ সফরে যান। সিরিজের প্রথম টেস্টেই সেঞ্চুরির সন্ধান পান। তাছাড়াও চারটি অর্ধ-শতক করেছিলেন তিনি। সবমিলিয়ে ৪৭.৪০ গড়ে ৪৭৪ রান তুলেছিলেন।
১৯৮০-এর দশকের শুরু থেকে মাঝামাঝি সময় পর্যন্ত দলের নিয়মিত সদস্য ছিলেন। তবে ১৯৮৫ সালের ইংল্যান্ড সফরে অ্যাশেজ সিরিজে বিপর্যয়কর ফলাফলের প্রেক্ষিতে দল থেকে বাদ পড়েন তিনি। ঘরোয়া ক্রিকেটে সুন্দর খেলা উপহার দেয়ার ফলস্বরূপ পুণরায় তাঁকে দলে নেয়া হয়। ১৯৮৮-৮৯ মৌসুমে ওয়েস্ট ইন্ডিজের বিপক্ষে খেলেন। দ্বিতীয় টেস্টে ১১১ ও ৪২ রান তুলেন। কিন্তু তৃতীয় টেস্টের পর আবারো তাঁকে বাদ দেয়া হয়।
সর্বোপরি ওয়েস্ট ইন্ডিজের বিপক্ষেই তিনি অধিকতর সফলকাম ছিলেন। তাস্বত্ত্বেও ১৯৮৮ সালের পর আর তাঁকে টেস্টে আঙ্গিনায় আর দেখা যায়নি। ফেব্রুয়ারি, ২০০৭ সালে ওয়েস্টার্ন অস্ট্রেলিয়ান ক্রিকেটে অ্যাসোসিয়েশন প্রধান নির্বাহী মনোনীত হন। অক্টোবর, ২০১১ সালে ওয়াকা থেকে অবসর নেন ও ক্রিস্টিনা ম্যাথুজ তাঁর স্থলাভিষিক্ত হন।
আম্পায়ার সিদ্ধান্ত পর্যালোচনা পদ্ধতি
আম্পায়ার সিদ্ধান্ত পর্যালোচনা পদ্ধতি বা ইউডিআরএস বা ডিআরএস ক্রিকেট খেলায় ব্যবহৃত প্রযুক্তিভিত্তিক পদ্ধতি। টেস্ট ক্রিকেটে সর্বপ্রথম এ পদ্ধতির প্রয়োগ ঘটে। ২০০৮ সালে ভারত বনাম শ্রীলঙ্কার মধ্যকার খেলায় প্রথম এ পদ্ধতির পরীক্ষামূলক প্রয়োগ হয়। এর মূল উদ্দেশ্য হচ্ছে - অন-ফিল্ড আম্পায়ার কর্তৃক ব্যাটসম্যানের আউটের ক্ষেত্রে এককভাবে গৃহীত বিতর্কিত সিদ্ধান্তের পর্যালোচনা করা। অতঃপর ২৪ নভেম্বর, ২০০৯ তারিখে আন্তর্জাতিক ক্রিকেট কাউন্সিল (আইসিসি) আনুষ্ঠানিকভাবে ডুনেডিনের ইউনিভার্সিটি ওভালে নিউজিল্যান্ড বনাম পাকিস্তানের মধ্যকার সিরিজের প্রথম টেস্টে এ পদ্ধতির ব্যবহার ঘটায়।
এরপর জানুয়ারি, ২০১১ সালে অস্ট্রেলিয়ায় সফরকারী ইংল্যান্ডের মধ্যকার একদিনের আন্তর্জাতিক খেলায় প্রথম ব্যবহার করে। শুরুতে আইসিসি সকল ধরনের আন্তর্জাতিক খেলায় বাধ্যতামূলকভাবে ইউডিআরএস ব্যবহারের কথা জানায়। পরবর্তীতে এটি ঐচ্ছিক হিসেবে ঘোষণা করে। কেবলমাত্র অংশগ্রহণকারী দলগুলোর সম্মতিক্রমেই এ পদ্ধতি ব্যবহার করা যেতে পারে। তবে, আইসিসি এ প্রযুক্তির ব্যবহার নিয়ে কাজ চালিয়ে যাবার কথা জানায় ও আইসিসির সকল ধরনের প্রতিযোগিতায় এর ব্যবহারের চেষ্টা চালাচ্ছে।
অক্টোবর, ২০১২ সালে আইসিসি এলবিডব্লিউর বিষয়ে বিধিমালা জারী করে। ব্যাটসম্যানের প্যাডে বলের আঘাতে অনিশ্চিত আকারে রূপরেখা বৃদ্ধিতেই এ সিদ্ধান্ত নেয়া হয়। জুলাই, ২০১৬ সালে আবারো এ নিয়মের সংশোধনীর প্রয়োজন পড়ে। অনিশ্চিয়তার রূপরেখাকে কমিয়ে আনা হয়। হালনাগাদকৃত নিয়ম-কানুন সেপ্টেম্বর, ২০১৬ সালে আয়ারল্যান্ড বনাম দক্ষিণ আফ্রিকার মধ্যকার ওডিআইয়ে প্রথম ব্যবহার করা হয়।
সেপ্টেম্বর, ২০১৩ সালে আইসিসি জানায় যে, অক্টোবর, ২০১৩ সাল থেকে পরীক্ষামূলকভাবে এ পদ্ধতি শুরু হবে। টেস্ট খেলায় প্রতি ইনিংসের ৮০ ওভার শেষে পুণরায় দুইটি আবেদনে ফিরে যেতে পারবে। পূর্বে প্রত্যেক দল প্রত্যেক ইনিংসে সর্বাধিক দুইবার অসফলভাবে পর্যালোচনার আবেদন করার সুযোগ পেতো।
ফেব্রুয়ারি, ২০১৭ তারিখে আইসিসি তাদের ভবিষ্যতের সকল আইসিসি বিশ্ব টুয়েন্টি২০ প্রতিযোগিতায় প্রত্যেক দলকে একবার পর্যালোচনা করার সুযোগ দেয়ার কথা জানায়। পূর্ব-নির্ধারিত প্রথম টি২০ প্রতিযোগিতা হিসেবে এ প্রযুক্তির প্রয়োগ ঘটবে ২০১৮ সালের আইসিসি মহিলা বিশ্ব টুয়েন্টি২০ প্রতিযোগিতায়। ২০১৭ সালের পাকিস্তান সুপার লীগের নক-আউট পর্বে এটি ব্যবহৃত হচ্ছে যা প্রথমবারের মতো টি২০ লীগে ডিআরএস পদ্ধতির প্রয়োগ।
পরিণীতা (১৯৮৬-এর চলচ্চিত্র)
পরিণীতা ১৯৮৬ সালে মুক্তিপ্রাপ্ত বাংলাদেশী নাট্য চলচ্চিত্র। ছবিটি পরিচালনা করেন আলমগীর কবির। শরৎচন্দ্র চট্টোপাধ্যায় রচিত ১৯১৪ সালের "একই নামের" উপন্যাস অবলম্বনে ছবিটি নির্মিত হয়েছে। এতে প্রধান চরিত্রে অভিনয় করেছেন ইলিয়াস কাঞ্চন, অঞ্জনা রহমান, ও আশীষ কুমার লোহ।
চলচ্চিত্রটি ১১তম জাতীয় চলচ্চিত্র পুরস্কারে শ্রেষ্ঠ অভিনেতা, শ্রেষ্ঠ অভিনেত্রী, ও শ্রেষ্ঠ পার্শ্ব অভিনেতা বিভাগে পুরস্কার লাভ করে। এছাড়া বাচসাস চলচ্চিত্র পুরস্কারে শ্রেষ্ঠ চলচ্চিত্র, পরিচালক ও প্রধান দুই অভিনয়ের পুরস্কারসহ সাতটি পুরস্কার লাভ করে।
পারবেলিয়া
পাড় বেলিয়া হল ভারতের পশ্চিমবঙ্গ রাজ্যের পুরুলিয়া জেলার একটি সেন্সাস টাউন। এই শহরটি দামদর নদীর দক্ষিণ তীরে অবস্থিত।
এলাকাটি ছোট নাগপুর মালভূমির সর্বনিম্ন ধাপ।সাধারণ দৃশ্যটি ছড়িয়ে ছিটিয়ে থাকা পাহাড়ের সাথে ভূগর্ভস্থ। এটি দামোদর নদ-এর দক্ষিণে অবস্থিত।
ভারতবর্ষের ২০১১ আদমশুমারি অনুযায়ী "পাড় বেলিয়া"র মোট জনসংখ্যা হল ৫,২৭৯ জন, যার মধ্যে ২৭৮৩ (৫৩%) পুরুষ এবং ২,৪৯৬ জন (৪৭%) মহিলা ছিলেন। ৬ বছরের কম বয়ষ্ক জনসংখ্যা ৬১৩ জন। পাড় বেলিয়ার সাক্ষরতার সংখ্যা ৩,৪২২ জন ।
ভারতের ২০০১ সালের আদম শুমারি অনুসারে পাড় বেলিয়া শহরের জনসংখ্যা হল ৬০৩৬ জন।এর মধ্যে পুরুষ ৫৩%, এবং নারী ৪৭%। এহানাত সাক্ষরতার হারহান 59%,। পুরুষের সাক্ষরতার হার ৬৯%, আর নারীদোর মধ্যে সাক্ষরতার হার ৪৮%। এই শহরের জনসংখ্যার ১৪% হন 6 বছর বা তার কম বয়সী।
পরিণীতা (২০০৫-এর চলচ্চিত্র)
পরিণীতা (হিন্দি: परिणीता) প্রদীপ সরকার পরিচালিত ২০০৫ সালের ভারতীয় হিন্দি ভাষার নাট্য চলচ্চিত্র। কথাসাহিত্যিক শরৎচন্দ্র চট্টোপাধ্যায় রচিত "একই নামের" গল্প অবলম্বনে ছবিটির চিত্রনাট্য লিখেছেন বিধু বিনোদ চোপড়া ও প্রদীপ সরকার। এতে প্রধান চরিত্রে অভিনয় করেছেন বিদ্যা বালান, সাইফ আলী খান, সঞ্জয় দত্ত, ও সব্যসাচী চক্রবর্তী।
চলচ্চিত্রটি ২০০৫ সালের ১০ জুন ভারতে মুক্তি পায়। পরিচালক প্রদীপ সরকার ছবিটি পরিচালনার জন্য ৫৩তম জাতীয় চলচ্চিত্র পুরস্কারে পরিচালকের শ্রেষ্ঠ প্রথম চলচ্চিত্রের জন্য ইন্দিরা গান্ধী পুরস্কার লাভ করেন। এছাড়া ছবিটি পাঁচটি বিভাগে ফিল্মফেয়ার পুরস্কার, পাঁচটি বিভাগে ভারতীয় আন্তর্জাতিক চলচ্চিত্র পুরস্কার, দুটি বিভাগে জি সিনে পুরস্কার ও দুটি বিভাগে স্ক্রিন পুরস্কার লাভ করে।
বিংশ শতাব্দীর প্রথম দিকে কলকাতা। শেখর আর গায়েত্রীর বিয়ের রাত। শেখর এই অনুষ্ঠানের জন্য তৈরি হচ্ছে। এমন সময় তার মনে ললিতার ছবি উঁকি দেয়। শেখর সিঁড়ি দিয়ে নীচে নামার সময় তার বসুন্ধরার সাথে দেখা হয়। বসুন্ধরা তার প্রতিবেশী গুরুচরণের বিধবা স্ত্রী। ললিতাও সেখানে উপস্থিত হয় এবং তাকে জিজ্ঞাসা করে সে তার প্রতি এত উদাসীন কেন। শেখর সে কেন অন্য কাউকে বিয়ে করেছে এই অনুযোগ করে। শেখর রাগান্বিত হয়ে সেখান থেকে বাড়ি ফিরে আসে এবং তার পিয়ানো নিয়ে তার খুবই প্রিয় একটি সুর বাজাতে থাকে। ফ্ল্যাশব্যাকে দেখা যায় কিশোর শেখর পিয়ানোতে রবীন্দ্রনাথ ঠাকুরের একটি গানের সুর তুলছে আর কিশোরী ললিতা ও কোয়েল তা শুনছে।
ললিতা তার বাবা মা এক গাড়ি দুর্ঘটনায় মারা যাওয়ার পর তার মামা গুরুচরণের পরিবারে আসে। কোয়েল তার মামাতো বোন এবং চারু তাদের প্রতিবেশী। সময় যেতে থাকে ললিতা ও শেখরের মধ্যে বন্ধুত্বপূর্ণ সম্পর্ক গড়ে ওঠে। শেখর তার বাবার ব্যবসায়ের দেখাশুনা না করে রবীন্দ্রনাথ ঠাকুর ও এলভিস প্রেসলির গান নিয়ে এবং ললিতাকে নিয়ে তার নিজের গানের সুর করে সারাদিন কাটায়। শেখরের বাবা চায় শেখর তার বন্ধুর মেয়ে গায়েত্রী তান্থিয়াকে বিয়ে করুক। অন্যদিকে, লন্ডন ফেরত স্টিল ব্যবসায়ী গিরিশ চারুদের বাড়িতে আসে। গিরিশ ললিতাকে পছন্দ করে আর কোয়েল গিরিশকে। শেখর গিরিশের সাথে ললিতার বন্ধুত্বকে ঈর্ষা করে।
গুরুচরণ নবীন রায়ের কাছ থেকে অনেক টাকা বন্ধকী ঋণ নিয়েছিল। এই ঋণ পরিশোধ করতে এগিয়ে আসে গিরিশ। এক রাতে, ললিতা ও শেখর গোপনে বিয়ে করে। শেখর কয়েক দিন পর একটি ব্যবসায় সফরে দার্জিলিং যায়। ইতিমধ্যে নবীন রায় তার ব্যবসায়ের ক্ষতির জন্য ললিতা ও গুরুচরণকে অপদস্ত করে। অপমান সহ্য করতে না পেরে ললিতার মামা হার্ট অ্যাটাকে মারা যান। মৃত্যুর সময় গুরুচরণ গিরিশকে ললিতাকে বিয়ে করতে বলে এবং এই পরিবারের দায়িত্ব নিতে বলে। শেখর দার্জিলিং থেকে ফিরে তাদের বিয়ের কথা জেনে তার বাবার মত সেও ললিতাকে অপমান করে এবং তার বাবার পছন্দের গায়েত্রীকে বিয়ে করতে রাজি হয়। পরে শেখরের সামনে সকল সত্য তুলে ধরা হলে সকল ভুলের অবসান হয়।পরিণীতা চলচ্চিত্রের গানের সুর ও সঙ্গীত পরিচালনা করেছেন শান্তনু মৈত্র। গানের কথা লিখেছেন স্বনন্দ কিরকিরে। চলচ্চিত্রে সাতটি গান রয়েছে। ২০০৫ সালের এপ্রিল মাসে গানগুলো প্রকাশ করে টিপস মিউজিক।